Лойиҳа концепцияси (дастлабки эксперт ҳужжати)
I. Стратегик салоҳият
Мамлакат салоҳияти
Ўзбекистон ўз иқтисодиётини ислоҳ қилиш, инклюзив ва барқарор ривожланишга эришиш учун илм-фан ва инновацияларга сармоя киритишга интилмоқда. Президент Шавкат Мирзиёев раҳбарлигида ҳукумат томонидан мамлакатда бозор иқтисодиётини ривожлантириш, ишбилармонлик ва инвестиция муҳитини яхшилаш бўйича муҳим ислоҳотлар амалга оширилмоқда.
Ўзбекистон Республикаси Президенти Шавкат Мирзиёевнинг 2025 йил 26 декабрдаги Олий Мажлис ва Ўзбекистон халқига Мурожаатномасида иқтисодиётни технологик ва инновацион ўсиш моделига ўтказиш ривожланишнинг устувор йўналишларидан бири сифатида белгиланган.
Мазкур ҳужжатда электроника, электротехника, биокимё, фармацевтика ва машинасозлик соҳаларида замонавий технологияларни жорий этиш, шунингдек, юқори даромадли соҳалар – ахборот технологиялари, молиявий технологиялар, сунъий интеллект, консалтинг, транспорт ва логистика инфратузилмасини кенгайтириш орқали саноат тармоғини модернизация қилиш зарурлигига урғу берилган. Қишлоқ хўжалигида биоинженерия, илғор агротехнологиялар ва сувни тежаш усулларини, “яшил” энергетика ва чиқиндисиз ишлаб чиқаришни ривожлантириш масалалари алоҳида таъкидланган.
2026 йилда 52 миллиард долларлик 782 та янги саноат ва инфратузилма лойиҳасини ишга тушириш, Тўртинчи саноат инқилоби маркази, 4 та дата-марказ, 2 та супер-компьютер ва 15 та олийгоҳда сунъий интеллект лабораторияси фаолиятини йўлга қўйиш, шунингдек, квант тадқиқотлари, дронлар ва робототехника каби йўналишлардаги конструкторлик лойиҳаларини амалиётга татбиқ қилиш учун Рақамли технологиялар марказини ташкил этиш режалаштирилган.
Кадрларни замонавий касбларга тайёрлашга асосланган бундай кенг кўламли технологик йўналиш мамлакатга келгуси беш йил ичида иқтисодиётнинг ҳажмини 240 миллиард доллардан ортиқ ошириш имконини беради. Бунда илм-фан, инновация ва технологиялар тараққиётнинг асосий омилларига айланиб, мамлакат иқтисодий ўсишининг йўналишини белгилаб беради.
Ўзбекистонда илм-фан ва инновациялар соҳасидаги асосий кун тартиби Ўзбекистон Республикаси Президентининг 2020 йил 29 октябрдаги ПФ-6097-сон Фармони билан тасдиқланган Илм-фанни 2030 йилгача ривожлантириш концепцияси1 ва 2022 йил 6 июлдаги ПФ-165-сон Фармони билан тасдиқланган 2022-2026 йилларга мўлжалланган Инновацион ривожланиш стратегиясида2 ўз ифодасини топган.
Жаҳон Банки, Инновацион ривожланиш вазирлиги томонидан бошланган (Ўзбекистон Республикаси Вазирлар Маҳкамасининг 2021 йил 3 апрелдаги “Халқаро тараққиёт уюшмаси иштирокида «Ўзбекистон миллий инновацион тизимини модернизация қилиш» лойиҳасини амалга ошириш чора-тадбирлари тўғрисида”ги 172-сон қарори ва Жаҳон банки билан имзоланган 2021 йил 17 майдаги 6784-УЗ-сонли Молиявий битимига мувофиқ) ва Олий таълим, фан ва инновациялар вазирлиги ҳузуридаги Инновацион ривожланиш агентлиги томонидан давом эттирилаётган «Ўзбекистон миллий инновацион тизимини модернизация қилиш» (MUNIS) лойиҳасини молиялаштириш орқали Ўзбекистон

Республикасининг илм-фан ва инновацион сиёсатидаги ҳаракатларни қўллаб-қувватламоқда.
MUNIS лойиҳаси учта асосий таркибий қисмни ўз ичига олган бўлиб, улар илмий-тадқиқот ва тажриба-конструкторлик ишланмаларининг (ИТТКИ) самарадорлиги ва иқтисодий аҳамиятини ошириш, янги ёки такомиллаштирилган маҳсулотлар, технологиялар ва жараёнларни ишлаб чиқиш учун кичик ва ўрта корхоналар (КЎК) даражасида инновацияларни рағбатлантириш, шунингдек, техник ёрдам кўрсатиш ва салоҳиятни ошириш бўйича сиёсат воситалари тўпламини ўз ичига олди. Лойиҳанинг тўртинчи тегишли компоненти доирасида Лойиҳани амалга ошириш гуруҳи (ЛАОГ) ва Халқаро экспертлар кенгаши (ХЭК) томонидан лойиҳани бошқариш, баҳолаш ва мониторинг қилиш фаолияти молиялаштирилди.
Саноат ва институционал салоҳияти
Миллий мақсадларга мувофиқ, ислоҳотларни амалга ошириш натижасида бугунги кунда Ўзбекистонда илм-фан ва инновация соҳасини бошқаришнинг яхлит тизими яратилган бўлиб, у қуйидагиларни ўз ичига олади:
1) Вазирлар Маҳкамаси;
2) Олий таълим, фан ва инновациялар вазирлиги (ОТФИВ);
3) ОТФИВ ҳудудий бошқармалари;
4) Вазирлик	ва	идоралар	раҳбарларининг	илм-фан	ва	инновациялар	бўйича ўринбосарлари;
5) ИТМ директорларининг илм-фан ва инновациялар бўйича ўринбосарлари;
6) ОТМларнинг илм-фан ва инновациялар бўйича проректорлари.
Вазирлик ва идоралар биринчи раҳбарларининг инновацияларни жорий этиш бўйича ўринбосарлари

ИТМ директорларининг илм-фан ва инновациялар бўйича ўринбосарлари
ОТФИВ ҳудудий бошқармалари (республиканинг 13 та ҳудудида)

ОТМларнинг илм-фан ва инновациялар бўйича проректорлари
Вазирлар Маҳкамаси
Олий таълим, фан ва инновациялар вазирлиги

1-расм. Ўзбекистонда илм-фан ва инновациялар соҳасини бошқариш тизими
Шу билан бирга, Ўзбекистон Республикаси Фанлар академиясининг (ЎзР ФА) 35 та илмий-тадқиқот институти, вазирлик ва идоралар ҳузуридаги 142 та ихтисослашган илмий ташкилотлар, шунингдек, 202 та олий таълим муассасалари, улардан 30 таси хорижий, бевосита илмий ва инновацион фаолият олиб бормоқда.
Қайд этилганидек, 2022-йил охирида амалга оширилган маъмурий ислоҳотлар натижасида Олий таълим, фан ва инновациялар вазирлиги ҳузурида Инновацион ривожланиш агентлиги (Инновацион ривожланиш вазирлиги негизида) ташкил этилди.

Шунингдек, ОТФИВнинг тизим ташкилотлари орасида Илм-фанни молиялаштириш ва инновацияларни қўллаб-қувватлаш жамғармаси фаолият юритади, унинг асосий вазифаси илмий ва инновацион фаолият бўйича давлат дастурларига давлат бюджетидан ажратиладиган маблағларни тақсимлаш ҳамда илмий ва инновацион фаолият натижаларини тижоратлаштириш, шунингдек, технологияларни жорий этиш ва трансфер қилишга кўмаклашиш бўйича фаолиятни амалга оширувчи Инновацияларни жорий этиш ва технологиялар трансфери миллий офиси ҳисобланади.
Сўнгги беш йил ичида мамлакатда илм-фан ва инновацияларни давлат томонидан молиялаштиришнинг сезиларли ўсиши қайд этилди. Хусусан, ОТФИВ томонидан давлат дастурлари ва лойиҳаларни амалга ошириш учун 3,15 трлн сўмдан ортиқ маблағ ажратилди. Молиялаштиришнинг йиллар кесимидаги тақсимоти қуйидагича: 2021 йилда – 429 млрд сўм, 2022 йилда – 512 млрд сўм, 2023 йилда – 970 млрд сўм, 2024 йилда – 690 млрд сўм,
2025 йилда – 593 млрд сўм.
Шу билан бирга, ёшларнинг илмий фаолиятга қизиқиш даражаси ортиб бораётгани таъкидланмоқда. Илмий ва илмий-педагогик кадрлар тайёрлаш учун олий таълимдан кейинги таълимнинг икки босқичли тизими жорий этилгани муҳим қадам бўлди. Фалсафа доктори (PhD) ва фан доктори (DSc) таълим квоталари барқарор ўсиш динамикасини кўрсатмоқда: 2020 йилда – 1546 та, 2021 йилда – 1800 та, 2022 йилда – 3600 та, 2023 йилда
– 4516 та, 2024 йилда – 4700 та, 2025 йилда – 4900 та ўрин.
Шу боис, Ўзбекистонда илм-фан ва инновациялар соҳасида инсон капиталини ривожлантириш, технологияларни жорий этиш ва трансферини қўллаб-қувватлаш, илмий дастурлар ва лойиҳаларни молиялаштириш тизимини такомиллаштириш, инфратузилмани ривожлантириш ва маъмурий тўсиқларни камайтиришга қаратилган чора-тадбирлар изчил амалга оширилмоқда.

MUNIS лойиҳасини амалга ошириш натижасида эришиладиган мақсад ва ютуқлар
Умумий қиймати 50 миллион АҚШ долларига тенг бўлган MUNIS лойиҳаси 2026 йил март ойида якунланиб, илмий тадқиқотлар сифатини ошириш ва хусусий секторда инновацияларни илгари суриш бўйича ижобий натижаларни кўрсатди. Лойиҳа тўртта компонентни ўз ичига олди:
· 1-компонент – Илмий тадқиқот ва тижоратлаштириш сифатини ошириш (20 млн АҚШ доллари);
· 2-компонент – Кичик ва ўрта бизнеснинг инновацион фаолиятини такомиллаштириш ва илм-фанга асосланган стартапларни яратиш (20 млн АҚШ доллари);
· 3-компонент – Илм-фан, технология, инновация соҳаларидаги сиёсатни ишлаб чиқиш ва ислоҳотларни қўллаб-қувватлаш (5 миллион АҚШ доллари);
· 4-компонент – Лойиҳани бошқариш, мониторинг қилиш ва натижаларни баҳолаш (5 млн АҚШ доллари).
Лойиҳа доирасида илк маротаба давлат илмий-тадқиқот муассасалари (ИТМ) салоҳиятини институционал мустаҳкамлаш ва ошириш, илмий-тадқиқот ва тажриба-конструкторлик ишланмаларига хусусий молиялаштиришни жалб қилиш, шунингдек, кичик ва ўрта бизнес корхоналари томонидан бажарилаётган инновацион лойиҳаларни амалга оширишда иккинчи даражали банклар орқали кредит маблағларини жалб қилишнинг янги механизмлари ишлаб чиқилди ва синовдан ўтказилди.
Санаб ўтилган барча механизмлар ихтисослаштирилган дастурлар доирасида синовдан ўтказилди, жумладан:

1. Илмий тадқиқотлар сифатини ошириш дастури (REP) – 25 та илмий лойиҳага 600 минг АҚШ долларигача маблағ ажратилди. Тадқиқот натижалари бўйича 57 та мақола нуфузли халқаро журналларда чоп этилди. REP дастури доирасида барча лойиҳалар муваффақиятли якунланди.
Мисол учун, дуккакли экинлар етиштиришда фойдали микробдан фойдаланиш тадқиқоти натижалари INDORAMA кластерида синовдан ўтказилиб биоўғитни ишлаб чиқаришга келишилган, жамоат соғлиғини сақлашда фойдаланиш учун Ўзбекистон аҳолисининг озиқ-овқат микробиологиясининг маълумотлар базаси ишлаб чиқилган.
2. Илмий тадқиқотларни тижоратлаштириш дастури (RCP) – 9 та инновацион лойиҳага 150 минг АҚШ долларигача маблағ, 15 фоизгача хусусий сектор маблағларини жалб этиш шарти билан ажратилган. Илмий тадқиқотларни тижоратлаштиришга қўшма молиялаштириш сифатида жалб қилинган хусусий маблағлар миқдори 200 минг АҚШ долларини ташкил этди. Лойиҳанинг якунида серияли ишлаб чиқиш учун дастлабки намунага эришилди.
Масалан, эгизак технологиясига асосланган саноатни дастурлаш ва робототехника рақамли лаборатория ишлаб чиқилди, сунъий интеллект асосида хомиладорлик даврида қулай кўп функцияли диагностика воситаси ишлаб чиқилди, радиологик тадқиқотлар асосида туберкулёз каби кўкрак қафаси патологияларини эрта аниқлаш имконини берувчи дастурий маҳсулот ишлаб чиқилди.
3. Илмий тадқиқотларга бизнес-инвестицияни жалб қилиш дастури (BIRD) – 18 та лойиҳага 600 минг АҚШ долларигача маблағ, 25 фоизгача хусусий сектор маблағларини жалб этиш шарти билан ажратилган. ИТТКИга қўшма молиялаштириш сифатида жалб қилинган бизнес-инвестициялар миқдори 2,7 млн АҚШ долларини ташкил этди. Ҳозирда илмий ҳажмдор маҳсулотларни ишлаб чиқарилиши йўлга қўйилган.
Мисол учун, шоли қипиғидан чорвачилик, паррандачилик ва балиқчилик учун биологик озуқа қўшимчасини ишлаб чиқариш лойиҳаси анъанавий озуқа қийматини 30 фоизга пасайтириш имконини берди ва 1,2 млрд сўмлик маҳсулот сотилди. Тупроқдаги пестицид қолдиқларини бартараф қилиш учун биологик микроорганизмлар асосида тупроқ унумдорлигини ошириш технологияси жорий қилинди ва 1,8 млрд сўмлик маҳсулот сотилди.
4. Илмий ташкилотларни модернизация қилиш дастури (PRIM) – 24 та илмий ташкилотга 200 минг АҚШ долларидан ажратилган. Лойиҳа ёрдамида илғор тадқиқотларни амалга ошириш учун зарур замонавий ускуналар харид қилинди, ёш олим-тадқиқотчилар илмий салоҳиятини ошириш мақсадида илмий стажировка ва семинар-тренингларда иштирок этишди. Шунингдек, илмий ташкилотларда халқаро стандартларни жорий этилиши кутилмоқда.
Хусусан, Фанлар академиясининг 9 та институти бошқарувни модернизация қилиш бўйича стратегик режалар ишлаб чиқилди
5. Инновацион салоҳиятни ривожлантириш дастури (ICP) – 163 та лойиҳанинг ҳар бирига 50 минг АҚШ долларигача маблағ, 100 фоизгача хусусий сектор маблағларини лойиҳага йўналтириш шарти билан ажратилган. Инновацион салоҳиятни ривожлантириш дастури бўйича жалб қилинган қўшма молиялаштириш миқдори 8,5 миллион АҚШ долларини ташкил этди. Лойиҳа доирасида ишлаб чиқаришга замонавий технологик ускуналар ўрнатилди.
Масалан, “Master Fruit” МЧЖ малина плантациясига агриволтик экинларни етиштириш тизими “Қуёш фермаси” ўрнатилди (ҳосилдорлик 14 фоизга ошиб, сув истеъмоли 10 фоизга камайди), “Байтқўрғон-Арипов Хаитвой” МЧЖда сублимация ва

автоматик қадоқлаш ускуналарининг ўрнатилиши экспорт ҳажмини 330 минг АҚШ долларига етказишга хизмат қилди.
MUNIS лойиҳаси доирасида умумий қиймати 32,4 млн АҚШ доллари бўлган жами 239 та лойиҳа молиялаштирилди ва 13,2 млн АҚШ доллари миқдоридаги хусусий қўшма молиялаштириш жалб этилди.
Ушбу дастурларнинг мақсади илмий тадқиқотлар ва ишланмаларни тижоратлаштириш, шунингдек, юқори технологияли маҳсулотлар ва хизматларни ишлаб чиқариш ва етказиб бериш билан боғлиқ янги иш ўринларини яратган ҳолда истиқболли инновацион лойиҳаларни қўллаб-қувватлашдан иборат. Бунда илмий-тадқиқот институтлари, университетлар, тадқиқот гуруҳлари, шунингдек, инновацион фаолиятни амалга оширувчи кичик ва ўрта бизнес субъектлари бенефициарлар ҳисобланади.
Шу билан бирга, MUNIS лойиҳаси доирасида ажратилган қўллаб-қувватлаш воситаларига бўлган талаб таклифдан анча юқоридир. Хусусий секторнинг инновацион лойиҳаларга сармоя киритишга тайёрлигининг умумий суммаси (қабул қилинган барча аризалардан келиб чиққан ҳолда) 71,1 миллион АҚШ долларини ташкил этди.
Бундан ташқари, лойиҳани амалга ошириш орқали қуйидагиларга эришилди:
· давлат илмий-тадқиқот муассасаларининг бошқариш тизимига таъсир этувчи ижобий ва салбий омилларни аниқлаш имконини берди;
· инновацион лойиҳаларни хусусий секторнинг маблағларини жалб этган ҳолда амалга оширилди, жами 239 та лойиҳага 32,4 млн АҚШ доллар ажратилган бўлса, хусусий сектор томонидан 13,2 млн АҚШ доллари миқдорда инвестициялар йўналтирилди;
· инновацион лойиҳалар якуни бўйича жами 190 та янги маҳсулотни ишлаб чиқариш йўлга қўйилди, 257 та янги иш ўринлари яратилди;
· 200 та олийгоҳ ва илмий ташкилотлар Springer Nature и Web of Science халқаро ахборот базаларидан фойдаланиш имконига эга бўлдилар;
· “English for Science” дастури жорий этилди ва 5 йил давомида 2 мингдан ортиқ олимлар инглиз тили курсларида иштирок этдилар. Ҳозирда дастурнинг электрон платформасини жорий этиш ва қамровни кенгайтириш ишлари олиб борилмоқда.
MUNIS лойиҳасини доирасида эришилган мақсадли кўрсаткичлар

	№
	Кўрсаткич
	Режада
	Амалда

	1.
	Лойиҳа доирасида молиялаштирилган тадқиқотлар асосида халқаро юқори нуфузли журналларда чоп этилган мақолалар сони
	50
	57

	2.
	Лойиҳа томонидан жалб қилинган тадқиқотлар ва
инновацияларни тижоратлаштиришга жалб этилган инвестициялар ҳажми (АҚШ долларида)
	24 000 000
	31 000 000

	3.
	Лойиҳа кўмагида амалга оширилган илмий-тадқиқот ва тажриба-конструкторлик лойиҳалари сони
	50
	51

	4.
	Лойиҳа кўмагида амалга оширилган тадқиқот натижаларини тижоратлаштириш бўйича талабномалар сони
	20
	27

	5.
	Молиялаштирилган хусусий корхоналарнинг ИТТКИ лойиҳалари сони
	30
	32

	6.
	Лойиҳа томонидан билимларга асосланган стартапларга жалб қилинган инвестициялар (АҚШ долларида)
	4 000 000
	4 000 000

	7.
	Корхоналар ва саноат ўртасида тадқиқотлар ўтказиш бўйича тузилган шартномалар сони
	15
	19

	8.
	Янги маҳсулот ёки хизматни жорий этган кичик ва ўрта корхоналар сони
	50
	78



Лойиҳанинг Глобал инновацион индекс (ГИИ) рейтингида Ўзбекистонни илгари суришга қўшган ҳиссасини алоҳида таъкидлаш жоиз.

Сўнгги беш йил ичида Ўзбекистоннинг ГИИ рейтингидаги ўрни барқарор яхшиланиб, 132 та иқтисодиёт орасида 93-ўриндан 139 та иқтисодиёт орасида 79-ўринга кўтарилиб, 14 поғонага ўсди: 2021 йилда 86-ўрин, 2022 йилда 82-ўрин, 2023 йилда 84-ўрин, 2024 йилда 83-ўрин ва 2025 йилда 79-ўринни эгаллади. Мамлакатимиз аҳоли жон бошига ялпи ички маҳсулотга нисбатан “илгарилаб кетувчи салоҳият” (above-potential performer) сифатида таснифланиб, Марказий ва Жанубий Осиёда 3-ўринни эгаллади. Ушбу ютуқлар «кириш» (input) кўрсаткичларининг кучайиши (дунёда 69-ўрин) ва «чиқиш» (output) кўрсаткичларининг босқичма-босқич ўсишини (92-ўрин) акс эттиради, шу билан бирга, ГИИнинг 7 та индикаторидан 6 тасидаги натижалар даромад даражаси бўйича шунга ўхшаш мамлакатлар учун ўртача қийматлардан юқори.
MUNIS фаолияти бир вақтнинг ўзида бир нечта ГИИ кўрсаткичларига мос келади ва инновацияларнинг ҳам “кириш” (input), ҳам “чиқиш” (output) кўрсаткичларини яхшилашга ёрдам беради, хусусан:
· Институтлар (51,9 балл, 62-ўрин): 3-компонент доирасидаги ислоҳотлар, шу жумладан молиялаштиришни тартибга солиш бўйича тавсиялар тадбиркорлик сиёсати кўрсаткичларининг ўсишини (+9,2%) ва меъёрий-ҳуқуқий базанинг барқарорлигини қўллаб-қувватлади.
· Инсон капитали ва тадқиқотлар (27,4 балл, 81-ўрин): REP ва PRIM грантлари олий таълим қамрови (+36%) ва STEM битирувчилари сонининг (32,8%, дунёда 13-ўрин) ўсишини таъминлади, 130 та тақдим этилган илмий мақолалар (60 та ёш тадқиқотчилар, 27 та халқаро ҳаммуаллифликда) тадқиқот салоҳияти сифатини оширди (12,9 балл).
· Инфратузилма (41,8, 69-ўрин): PRIM доирасида илмий лабораторияларни модернизация қилиш ва инфратузилмага 6 млн АҚШ доллари миқдоридаги инвестициялар ISO 14001 кўрсаткичларини (+35%, 23-ўрин) ва логистика тизимининг барқарорлигини яхшилашга ёрдам берди.
· Бозор ривожланиши (35,0 балл, 74-ўрин): RCP ва BIRD ташаббуслари стартапларни молиялаштириш (+35,3%) ва микромолиявий кредитлар (+100%, 50-ўрин) ўсишига ҳисса қўшди.
· Бизнесни ривожлантириш (27,1 балл, 77-ўрин): RCP ва BIRD доирасидаги 27 та лойиҳа ва корхоналар билан тузилган шартномалар кластерларни ривожлантириш муаммоларини ҳал қилишга ёрдам берди (-17,3%) ва алоқаларни ривожлантиришни қўллаб-қувватлади (23,0 балл).
· Билим ва технологик натижалар (20,9 балл, 68-ўрин): REP ва PRIM лойиҳалари илмий мақолалар сонининг (+25%) ва Н-индексининг (+12,2%) ўсишини таъминлади; RCP ва BIRD ташаббуслари юқори технологияли ишлаб чиқариш (+9,5%) ва экспортни (+167%) оширишга ҳисса қўшди.
· Ижодий натижалар (11,8 балл, 104-ўрин): янги маҳсулот ва хизматларни ишлаб чиқишга қаратилган кичик ва ўрта бизнес учун ICP дастурини қўллаб-қувватлаш “ижодий” (“креатив”) экспорт (+40%, 54-ўрин) ва хизматларнинг (+100%) ўсишини таъминлади.
Шундай қилиб, MUNIS лойиҳаси тадқиқотларнинг интеграциялашуви, хусусий секторнинг фаол иштироки ва сиёсат соҳасидаги ислоҳотларни ягона яхлит тизимга бирлаштириш орқали Ўзбекистоннинг GII рейтингидаги мавқеининг ўсишига таъсир кўрсатди ҳамда илм-фан ва инновациялар соҳасидаги тизимли ўзгаришларнинг асосий драйвери сифатида ўз ўрнини намойиш этди.
MUNIS лойиҳаси 2026 йил март ойида якунланиши муносабати билан, унинг иккинчи босқичини амалга ошириш зарурати мавжуд. Унинг қиймати 50 миллион АҚШ долларини ташкил этиб, кейинги 5 йил давомида амалга оширилиши режалаштирилмоқда. Бу, аввалги натижаларнинг узлуксизлигини таъминлаш, тўпланган тажриба ва компетенциялар сақланиши ҳамда кенгайтирилишини

кафолатлаш учун биринчи ва иккинчи босқичлар орасидаги вақт бўшлиғини олдини олиш имконини беради.
Юқоридагиларни инобатга олган ҳолда, Ўзбекистон Республикаси Президентининг 2020 йил 29 октябрдаги ПФ–6097-сон “2030 йилгача илм-фанни ривожлантириш концепциясини тасдиқлаш тўғрисида”ги Фармонига мувофиқ Жаҳон банкининг узоқ муддатли имтиёзли кредит маблағларини жалб қилиш ва уларни илмий ҳамда инновацион лойиҳаларни молиялаштиришга йўналтириш бўйича, шунингдек, Президент Администрацияси раҳбарининг 2025 йил 31 декабрдаги 02-ЗФ 1-21872-сон топшириғига асосан, Қиймати 50 млн АҚШ доллари бўлган MUNIS лойиҳасининг иккинчи босқичини 2026-йилги Инвестиция дастурига киритиш зарур. MUNIS лойиҳасининг узайтирилиши ва кенгайтирилиши, илм-фан, бизнес ва саноат ўртасидаги ўзаро ҳамкорликни янада ривожлантиришга ёрдам беради, илм-фанга асосланган ишлаб чиқариш, рақобатбардош юқори технологик стартап лойиҳаларни яратиш салоҳиятини очиб беради ва Ўзбекистонда технологияларни тижоратлаштириш истиқболларини яратади.

II. Лойиҳанинг мақсади
Лойиҳанинг мақсади
2026-2031-йиллар даврида қиймати 50 млн АҚШ доллари бўлган иккинчи босқични амалга ошириш орқали MUNIS лойиҳаси тадбирларини кенгайтириш.
Инновацион технологияларни жорий этиш ва трансферини жадаллаштириш, илмий тадқиқотлар натижаларини тижоратлаштириш, технологик стартап лойиҳаларини амалга ошириш ва янги юқори технологияли бозорларни шакллантириш учун фан, бизнес ва ишлаб чиқаришнинг тизимли интеграцияси MUNIS лойиҳасининг иккинчи босқичининг асосий элементи бўлади.
Янги лойиҳаларни қўллаб-қувватлаш, инфратузилмани ривожлантириш ва бошқарувчи кадрлар салоҳиятини ошириш орқали ҳудудларда барқарор ва рақобатбардош илм-фан ҳамда инновациялар экотизимини шакллантириш бўйича мақсадли чора-тадбирлар назарда тутилган.
Белгиланган ташаббусларнинг амалга оширилиши биринчи босқичда муваффақиятли шаклланган энг яхши жаҳон амалиётларини кенг қўллашга имкон беради ва мамлакатнинг инновацион экотизимини янги етуклик, мослашувчанлик ва барқарорлик даражасига олиб чиқади, унинг хусусий инвестициялар ва халқаро ҳамкорлик учун жозибадорлигини оширади.
MUNIS биринчи босқичи билан ўзаро боғлиқлик
Лойиҳа MUNIS биринчи босқичининг амалий тажрибасига асосланган бўлиб, амалий илмий тадқиқотлар, технологияларни тижоратлаштириш ва трансфер қилиш, мақсадли инвестиция воситаларини қўллаш ва ўлчанадиган натижаларга эришиш орқали кичик ва ўрта бизнеснинг инновацион лойиҳаларига хусусий инвестицияларни жалб қилиш ва ривожлантириш соҳасидаги бўшлиқларни янада бартараф этишга қаратилган.
MUNISнинг биринчи босқичи доирасида илк маротаба янги механизмлар ишлаб чиқилди ва синовдан ўтказилди: (i) давлат илмий-тадқиқот институтларининг институционал салоҳиятини кучайтириш ва ошириш, (ii) илмий-тадқиқот ва тажриба-конструкторлик ишланмаларига хусусий молиялаштиришни жалб қилиш, шунингдек (iii) кичик ва ўрта тадбиркорликнинг инновацион лойиҳаларига тижорат банклари орқали қарз маблағларини жалб қилиш. MUNISнинг иккинчи босқичи эришилган натижаларни мустаҳкамлашга, шунингдек, мамлакатда илмий ва инновацион фаолиятни қўллаб-қувватлаш механизмлари ва воситалари тўпламини кенгайтириш учун шароит яратишга қаратилган.

Лойиҳанинг иккинчи босқичидаги асосий инвестиция ёндашуви биринчи босқичда бўлгани каби нафақат технологик (технологиялар) ва бизнес ҳамкорларни (хусусий инвестициялар), балки саноат ҳамкорларини (жорий этиш) ва мақсадли лойиҳавий қўллаб-қувватлашни (илгари суриш) жалб қилиш шарти билан танлов асосида молиялаштиришни тақдим этишни ўз ичига олади, бу эса суб-лойиҳаларни амалий ва бозор талаб қиладиган натижаларга эришишга йўналтиришни таъминлайди. Хусусан, давлат илмий-тадқиқот институтларининг ички бошқарув тизимини янада мустаҳкамлаш ва салоҳиятини ошириш, давлат ОТМларида кичик илмий-ишлаб чиқариш лабораторияларини (FabLab) ташкил этиш, соҳага йўналтирилган илмий-тадқиқот ва тажриба-конструкторлик ишланмаларини қўллаб-қувватлашга қаратилган грант танловлари ташкил этилади. Шунингдек, алоҳида йўналиш сифатида мамлакатда технологик стартаплар (DeepTech) экотизимини ривожлантириш дастурлари ҳамда илм-фан, технологиялар, инновациялар (ИФТИ) ва стартаплар соҳасидаги сиёсатни қўллаб-қувватлаш бўйича комплекс чора-тадбирлар назарда тутилган.
Лойиҳанинг ИФТИ соҳасидаги муаммолари, инвестиция воситалари ва кутилаётган натижалари ўртасидаги боғлиқлик

	
№
	ИФТИ соҳасида аниқланган муаммолар
	Лойиҳанинг
инвестиция воситаси
	Бевосита натижалар
(outputs)
	Кутилаётган ўзгаришлар
(outcomes)
	Асосий кўрсаткичлар

	1
	Молиялаштирилган
тадқиқотларнинг аксарияти прототип ёки синовдан ўтказиш босқичига етиб бормайди; саноат ҳамкорлари билан чекланган миқдордаги шартномалар
	Мажбурий шарти билан қўшма
молиялаштириш (1-компонент) ва лойиҳавий қўллаб-қувватлаш (3-компонент) билан консорциумларнин г амалий суб-лойиҳаларини
(илм-фан + бизнес
+ саноат) танлов асосида
молиялаштириш
	Молиялаштирилган амалий суб-лойиҳалар; ишлаб чиқилган прототиплар ва
тажриба ечимлари; саноат ҳамкорлари билан тузилган ҳамкорлик шартномалари.
	Тижоратлаштирилга н ИТТКИ улушининг ўсиши; амалий
тадқиқотларда хусусий сектор иштирокининг ошиши
	· Прототиплар/ пилотлар сони
· Хусусий биргаликда молиялаштириш ҳажми
· Саноат билан тузилган шартномалар сони

	2
	Прототиплаш ва тестлаш инфратузилмасидан
фойдаланиш имконияти чекланган; MVP ва прототипларни тезкор ишлаб
чиқиш ва тестлаш учун шароитлар йўқлиги.
	Давлат ОТМларида FabLabларни пилот тариқасида
молиялаштириш (1-компонент)
	Жиҳозланган FabLabлар; яратилган прототиплар ва тажриба намуналари
	Ғоядан прототипга ўтиш вақтини
қисқартириш; ишланмаларнинг амалий қийматини ошириш
	· FabLab
фойдаланувчилар и сони
· Ишлаб чиқилган прототиплар сони

	3
	Технологик стартапларнинг (DeepTech) бозор ва инвесторлар, инкубация ва акселерация дастурлари билан интеграцияси сустлиги.
	Инкубация, акселерация ва венчур
молиялаштириш орқали стартап лойиҳаларни қўллаб-қувватлаш
(2-компонент)
	Қўллаб-қувватланган стартаплар; ўтказилган синовлар ва
намойишлар; инвестицион тақдимотлар
	Стартаплар ҳаётийлигининг ўсиши; хусусий капитал ва ҳамкорларни жалб қилиш
	· Инвестиция жалб қилган стартаплар сони
· Жалб қилинган инвестициялар ҳажми

	4
	Илмий жамоаларнинг инвестицияга йўналтирилган лойиҳаларни амалга оширишга етарлича тайёр эмаслиги; лойиҳаларни бошқариш, бозорни ўрганиш ва инвесторлар билан ишлаш бўйича заиф компетенциялар.
	Илм-фан ва инновациялар соҳасида суб-лойиҳаларни молиялаштириш механизмига киритилган халқаро
стандартларга асосланган лойиҳа бошқарувини пилот тариқасида
жорий этиш (3-компонент)
	Ўқитилган лойиҳа гуруҳлари; амалга ошириш ва тижоратлаштиришнин г
стандартлаштирилган режалари
	Суб-лойиҳаларни амалга ошириш самарадорлигини ошириш; лойиҳавий хатарларни камайтириш
	· Муддатида якунланган
лойиҳалар улуши
· Лойиҳа ва
молиявий ҳисобот сифати

	5
	Процедуралар, мониторинг ва рақамли воситаларнинг етарли даражада
стандартлаштирилмаганлиги
.
	Стандартлар, рақамли модуллар, М&Е ишлаб чиқиш ва жорий этиш кўринишидаги
чора-тадбирларни таъминлаш
	Жорий этилган регламентлар ва рақамли воситалар; мониторингнинг амалдаги тизими
	Инвестиция воситаларининг шаффофлиги ва бошқарувчанлигини ошириш
	· Мониторингнинг ўз вақтидалиги
· Натижалар бўйича маълумотларнинг мавжудлиги



Лойиҳанинг манфаатдор томонлари
Бенефициарлар сифатида давлат илмий-тадқиқот институтлари, университетлар, тажрибали ва ёш олимлар гуруҳлари, стартаперлар, шунингдек, инновацион фаолиятни фаол амалга ошираётган ва юқори технологияли ечимларни қўллаётган кичик ва ўрта бизнес ҳамда саноат компаниялари белгиланади. Шунингдек, ҳудудларга алоҳида эътибор қаратилмоқда. Илмий ва инновацион фаолиятни ривожлантириш учун масъул бўлган маҳаллий ижроия органлари ва ташкилотлар ходимларининг салоҳиятини оширишга қаратилган тадбирларни амалга ошириш кўзда тутилган. Илмий ва инновацион инфратузилма объектларини қўллаб-қувватлаш механизмлари (инновацион зоналар, технопарклар, инкубаторлар, акселераторлар ва бошқалар) ишлаб чиқилади ва пилот тарзда синовдан ўтказилади.
Шу тариқа, MUNIS лойиҳаси бенефициарларнинг тадқиқотлар, инновациялар ва фан-технология-инновациялар соҳасидаги сиёсат бўйича салоҳиятини оширишга хизмат қилади, шу орқали Ўзбекистон миллий инновацион тизими ривожига ҳисса қўшган ҳолда, иқтисодиёт ҳамда жамиятга ижобий таъсир кўрсатади.
Инновацион ривожланиш агентлиги Халқаро тикланиш ва тараққиёт банкининг умумий молиялаштириш шартлари: Инвестиция лойиҳаларини молиялаштириш (2018 йил 14 декабрь) 5-моддаси қоидаларига мувофиқ Инновацион ривожланиш агентлиги лойиҳани амалга оширилишига масъул бўлади.
Лойиҳанинг институционал тузилмаси Агентлик, халқаро ва маҳаллий консультантларни ўз ичига олади. Лойиҳани амалга ошириш жараёнида лойиҳа Жаҳон банки билан келишилиши ва қўшимча элементлар билан тўлдирилиши мумкин бўлади, агар Агентлик буни асосли деб ҳисобласа ва бу лойиҳани амалга ошириш самарадорлигини оширса.

Лойиҳа доирасида иккита асосий функцияни бажарадиган Халқаро экспертлар кенгаши (ХЭК) тузилади ва унинг фаолияти молиялаштирилади: (i) лойиҳанинг умумий амалга оширилиши бўйича маслаҳат функцияси ва (ii) лойиҳа бўйича Операцион ва Грант дастури бўйича қўлланмаларнинг аниқ қоидалари, шунингдек, танлов тўғрисидаги турли эълонларда белгиланган мезонлар асосида барча молиялаштириш схемалари бўйича якуний қарорларни қабул қилиш функцияси. Лойиҳа ХЭК томонидан кўриб чиқиш ва баҳолашдан олдин грант таклифларини мустақил равишда илмий ва техник баҳолаш учун экспертларни жалб қилишни молиялаштиради.
Лойиҳани бошқаришнинг институционал схемаси ваколатларни функционал чегаралаш тамойилларига асосланган бўлиб, лойиҳа доирасида қарор қабул қилиш икки даражага қаратилган: стратегик ва операцион.
Стратегик қарорлар, шу жумладан лойиҳани амалга оширишнинг умумий йўналишларини тасдиқлаш Агентлик томонидан қабул қилинади. Операцион бошқарув, шу жумладан компонентларни амалга ошириш, молиявий маъмуриятчилик, харидлар ва натижалар мониторинги тасдиқланган тартиб-қоидалар доирасида амалга оширилади.
Институционал схемада назарда тутилган консультацион ва эксперт органлари бошқарув ёки бюджет қарорларини қабул қилиш ваколатига эга эмас ва фақат маслаҳатчи функцияни бажаради, зарур ҳолларда техник ва эксперт ёрдамини таъминлайди. Уларнинг иштироки процедураларни мураккаблаштиришга эмас, балки қарорлар сифатини оширишга, операцион ва обрўли хатарларни камайтиришга қаратилган.


Амалга оширилган ўхшаш лойиҳалар таҳлили
Иқтисодиёти ривожланаётган мамлакатлардаги миллий инновацион тизимлар кўпинча илмий тадқиқотларда танқидий ёндашув йўқлиги, уларни молиялаштириш дастурларининг

самарасизлиги, илм-фан ва саноат ўртасидаги алоқаларнинг етарли эмаслиги, шунингдек, технологияларни тижоратлаштиришнинг самарасиз жараёнларидан зарар кўрмоқда.
Юқоридаги муаммоларни ҳал қилишга қаратилган нисбатан сўнгги лойиҳалардан бири Технологияларни тижоратлаштириш лойиҳаси (Technology and Commercialization Project, 75 млн. АҚШ доллари миқдорида)3, Қозоғистон Республикаси Таълим ва фан вазирлиги томонидан Жаҳон банки билан ҳамкорликда 2008-2012 йилларда амалга оширилган.
Лойиҳанинг мақсади шаффоф танлов асосида сараланган олимларнинг фанлараро гуруҳлари томонидан олиб борилаётган илмий тадқиқотларнинг илмий натижалари ва тижорат аҳамиятини сезиларли даражада яхшилашни намойиш этишдан иборат.
Лойиҳа учта компонентдан иборат эди: 1-компонент. Қозоғистоннинг илмий базасини мустаҳкамлаш катта илмий ходимлар ва ёш тадқиқотчилар гуруҳлари учун жаҳон даражасидаги илмий тадқиқот грантлари танлов дастурини ўз ичига олган. Дастурнинг асосий афзалликлари касбий сифатларга қатъий мувофиқлик асосида талабгорларни танлаш ва технологияларни тижоратлаштиришда ютуқларни кафолатлашга қаратилган фаолият мониторинги бўлди. Грант дастурини амалга ошириш даврида лойиҳа жамоалари тижоратлаштириш жараёнининг барча босқичларидан — саноат прототипи ғоясидан тортиб биринчи сотувларгача ўтдилар. 2-компонент. Қозоғистон илм-фан соҳасининг бозорлар билан алоқаси технологияларни тижоратлаштириш бўйича олимлар ва менежерлар салоҳиятини мустаҳкамлашда фойдали воситага айланган Технологияларни тижоратлаштириш марказини (ТТМ) яратишни ўз ичига олди. ТТМ бундай менежерлар гуруҳини яратди ва илмий грант олувчилар билан мунтазам равишда самарали ҳамкорлик қилиб келмоқда, стартапни ишга тушириш ёки лицензия битимини тузиш, технологияларни тижоратлаштириш имкониятларини излаш ва амалга оширишда изчил қўллаб-қувватлаш ва раҳбарлик қилмоқда. 3-компонент. Лойиҳани амалга ошириш гуруҳи (ЛАОГ)нинг ўз фаолиятини, операцион харажатларни ва лойиҳани муваффақиятли амалга ошириш учун зарур бўлган консультантлар хизматларини молиялаштирди.
Умуман олганда, лойиҳа давлат органлари ва Жаҳон банки ўртасидаги самарали ҳамкорлик, шунингдек, Қозоғистоннинг иқтисодий эҳтиёжларига эътибор қаратиш орқали илмий ҳамжамият ва ушбу соҳадаги сиёсатни ишлаб чиқувчи ва амалга оширувчи давлат хизматчиларининг фикрлаш тарзини ўзгартиришга катта ҳисса қўшди.
Биринчи лойиҳада эришилган натижаларни мустаҳкамлаш мақсадида Қозоғистон ҳукумати ва Жаҳон банки маҳсулдор инновацияларни рағбатлантириш бўйича иккинчи лойиҳани (Fostering Productive Innovation Project, 110 млн. АҚШ доллари)4 бошладилар, бу эса инновацияларни сифат жиҳатидан янги босқичга кўтариш имконини берди.
Лойиҳанинг мақсади юқори сифатли, мамлакат учун долзарб бўлган илмий тадқиқотлар ва тижоратлаштириш технологияларини илгари суришдан иборат.
Лойиҳа бешта компонентдан иборат бўлиб, улардан биринчиси инновациялар учун билимлар базасини ривожлантиришдир. Ушбу компонент юқори сифатли, мамлакат учун долзарб бўлган илмий тадқиқотлар ва ишланмаларни илгари суриш, шунингдек, катта илмий ходимлар гуруҳлари ва ёш тадқиқотчилар учун грантлар, шунингдек, аспирантлар учун тадқиқот ва таълим грантларини тақдим этиш орқали инсон капиталини ривожлантиришга қаратилган. Иккинчи компонент мавжуд илмий-тадқиқот институтлари (ИТИ), конструкторлик бюролари ва илмий-техник лабораториялар ўртасидаги инновацион

консорциумларни қўллаб-қувватлади (i) иқтисодиётнинг ишлаб чиқариш секторларини яхшилаш мақсадида илмий-тадқиқот ва тажриба-конструкторлик ишланмалари соҳасида ва
(ii) инклюзив инновацион консорциумларга грантлар бериш орқали ижтимоий хизматлар кўрсатиш соҳасида, шу жумладан шаҳар ва қишлоқ аҳолисининг турмуш шароитларини яхшилаш. Учинчи компонент — технологияларни тижоратлаштириш циклини бирлаштириш ва стартап компаниялар ривожланишининг турли босқичларига мос келадиган мавжуд молиявий воситалар ва ечимларни тўлдириш. Тўртинчи компонент — миллий инновацион тизимни мувофиқлаштиришни кучайтириш; мавжуд институционал тузилмаларнинг салоҳиятини ошириш. Бешинчи компонент — лойиҳани амалга оширишни қўллаб-қувватлаш: Лойиҳани амалга ошириш гуруҳи, лойиҳани бошқариш, мониторинг қилиш ва баҳолаш, шунингдек хабардорликни ошириш ва салоҳиятни ривожлантириш тадбирларини ўз ичига олган.
Лойиҳа инновацион лойиҳалар ва технологик стартапларни танлаш ва қўллаб-қувватлашда бозор ёндашувларини жорий этиш орқали миллий инновацион тизимнинг асосий институтлари салоҳиятини оширишга ёрдам берди. Бундан ташқари, лойиҳа мамлакатнинг халқаро миқёсда илмий-тадқиқот ва тажриба-конструкторлик ишланмаларини молиялаштиришда самарали ҳамкорлик салоҳиятини оширишга катта ҳисса қўшди ва илмий ҳамжамият ва давлат хизматчиларининг фикрлашини Қозоғистоннинг иқтисодий ривожланиш омили сифатида хусусий сектор билан тўғридан-тўғри иштирок этиш ва мулоқотга янада кенгроқ қарашга ўзгартиришга ёрдам берди.
2025 йил октябрь ойида Қозоғистон Жаҳон банки билан фан ва инновациялар соҳасида учинчи лойиҳани бошлади5. Лойиҳанинг мақсади тадқиқот салоҳиятини ошириш, ихтисослашган кўникмаларни ривожлантириш ва сунъий интеллект соҳасидаги илғор технологиялар ва ечимларни жорий этиш учун хусусий инвестицияларни жалб қилиш орқали инновацион ва стартап экотизимини мустаҳкамлашдан иборат.
Тадқиқот йўналишлари, кўникмаларни ривожлантириш ва инновацион экотизимга сармоя (37 млн. АҚШ доллари) киритиш орқали Қозоғистоннинг сунъий интеллект ва Саноат 4.0 соҳасидаги мавқеини мустаҳкамлаш чора-тадбирларини кўзда тутади, жумладан, Сунъий интеллект маркази, булутли платформалар, робототехника лабораториялари, ихтисослаштирилган таълим дастурлари ва истеъдодларни жалб қилиш бўйича чора-тадбирларни ташкил этиш. Лойиҳа, шунингдек, стартапларни ривожлантиришни қўллаб-қувватлашни (43 млн. АҚШ доллари) – АКТ, Саноат 4.0 ва яшил технологияларга хусусий инвестицияларни рағбатлантириш учун ғояларни ишлаб чиқишдан тортиб, seed-молиялаштириш, акселерация, халқаро даражага чиқиш ва венчур фондини яратишгача. Шунингдек, лойиҳани самарали амалга ошириш, идоралараро мувофиқлаштириш ва инновацион экотизимдаги бўшлиқлар ва энг яхши амалиётларни аниқлаш бўйича таҳлилларни тақдим этиш учун мониторинг, баҳолаш ва бошқаришга лойиҳа томонидан молиявий ресурслар (6 млн. АҚШ доллари) йўналтирилади, бу эса ҳокимият органларига стартапларни қўллаб-қувватлаш соҳасида асосли қарорлар қабул қилиш имконини беради.
III. Лойиҳа тавсифи
Жаҳон банкининг MUNIS лойиҳасининг иккинчи босқичи биринчи босқичда эришилган натижаларни мустаҳкамлашга, шунингдек, мамлакатда илмий ва инновацион фаолиятни қўллаб-қувватлаш механизмлари ва воситалари тўпламини кенгайтириш учун шароит яратишга қаратилган. Асосий эътибор илм-фан, бизнес ва саноат интеграциясига, шунингдек, Ўзбекистон ҳудудларида барқарор ва рақобатбардош илм-фан ва инновациялар экотизимини яратишга қаратилган.

Жаҳон банкининг MUNIS лойиҳаси иккинчи босқичи компонентлари:
1- Компонент. Илм-фан ва саноат интеграциясини кучайтириш (20 млн АҚШ доллари)
· Давлат илмий-тадқиқот институтларини модернизация қилиш дастури (5 млн АҚШ доллари)
· Университетларда FabLab моделлаштириш ва синов дастури (5 млн АҚШ доллари)
· Саноатга йўналтирилган илмий-тадқиқот ва тажриба-конструкторлик ишларини қўллаб-қувватлаш дастури (10 млн АҚШ доллари)
2- Компонент. Технологик стартаплар инфратузилмасини ривожлантириш (15 млн АҚШ доллари)
· Deep Tech стартаплар учун инвестиция оқимини шакллантириш дастури (5 млн АҚШ доллари)
· Deep Tech стартапларни акселерация қилиш дастури (5 млн АҚШ доллари)
· Технологик тадбиркорлик экотизимини ривожлантириш дастури (5 млн АҚШ доллари)
3- Компонент. Ҳудудларнинг инновацион салоҳиятини ошириш (10 млн АҚШ доллари)
· Фан, инновациялар ва технологик тадбиркорлик соҳасида давлат сиёсатини ишлаб чиқиш (2,5 млн АҚШ доллари)
· Фан ва инновациялар соҳасида минтақавий бошқарув тизимини ривожлантириш (2,5 млн АҚШ доллари)
· Фан ва инновациялар соҳасида лойиҳа бошқаруви тизимини ривожлантириш
(1,5 млн АҚШ доллари)
· Фан ва инновациялар соҳасида жараёнларни рақамлаштириш (3,5 млн АҚШ доллари)
4- Компонент. Лойиҳани амалга ошириш ва халқаро экспертларни жалб қилиш (5 млн АҚШ доллари)
· Халқаро экспертлар кенгаши (ХЭК) (2,5 млн АҚШ доллари)
· Халқаро экспертлар ва консультантлар (2,5 млн АҚШ доллари)

Лойиҳа таркибий қисмлари
1- компонент – Илм-фан ва саноат интеграциясини кучайтириш.
Жамоат илмий-тадқиқот институтларини модернизация қилиш дастури (PRIM)
– 5 млн АҚШ доллари
Лойиҳасининг биринчи босқичида амалга оширилган учта дастур - Давлат илмий-тадқиқот институтларини модернизация қилиш (PRIM), Илмий тадқиқотларда юқори натижаларга эришиш (REP) ва Илмий тадқиқотларни тижоратлаштириш (RСP) дастурлари MUNIS лойиҳасининг иккинчи босқичида ягона қўллаб-қувватлаш дастурига (грант) бирлаштирилиб, биринчи босқичда ишлаб чиқилган ва синовдан ўтган регламент ҳамда қоидалардан фойдаланган ҳолда танлов асосида давлат илмий-тадқиқот ташкилотларига йўналтирилади.
MUNIS лойиҳасининг биринчи босқичида кўрсатилган дастурларни амалга ошириш жараёнида ички бошқарув тизимини фаол равишда мустаҳкамлаган ва салоҳиятини оширган институтлар аниқланди. Хусусан, бундай институтлар барқарор ривожланиш, стратегик режалаштириш ва уни амалга оширишга қодир жамоанинг мавжудлигини акс эттирувчи мазмунли модернизация режаларини (IMP) тақдим этдилар.
Шу билан бирга, MUNIS лойиҳасининг биринчи босқичида иштирок этганлигидан қатъи назар, барча давлат илмий-тадқиқот муассасалари танловда иштирок этиши мумкин.
Танловда иштирок этиш учун талаб қилинадиган асосий мезонлар:
· Реал иқтисодиёт билан боғлиқлик: замонавий технологик муаммолар ва қийинчиликларни аниқ тушуниш; бизнес, илмий ва технологик ҳамкорларнинг мавжудлиги; шаклланган лойиҳалар портфели.
· Кадрлар салоҳияти: мақсадли таълим дастурлари бўйича ОТМлар билан ҳамкорлик қилиш; ёшларни илмий фаолиятга жалб қилиш механизмларини амалга ошириш; ёш олимларни ривожлантириш дастурлари мавжудлиги.
· Инфратузилма: тадқиқотларни амалга ошириш учун зарур бўлган ускуналар рўйхати.
Натижада, дастур давлат илмий-тадқиқот институтларининг узоқ муддатли барқарор ривожланиши учун мустаҳкам асос яратишга хизмат қилади. Мазкур натижага эришиш имконияти халқаро экспертлар кенгаши (ХЭК) аъзолари томонидан институтларнинг институционал модернизация режаларини баҳолаш орқали эришилади.
Дастур доирасида танлов асосида камида 10 та давлат илмий-тадқиқот институтини қўллаб-қувватлаш назарда тутилади. Аризаларни баҳолаш мустақил илмий-техник ва институционал экспертиза асосида, модернизация режасининг сифати, илмий жамоанинг салоҳияти, режалаштирилган тадбирларнинг амалга оширилиши мумкинлиги ҳамда кутилаётган натижалар инобатга олинган ҳолда амалга оширилади.
Дастурни амалга ошириш MUNIS лойиҳасининг биринчи босқичидаги REP, RCP ва PRIM дастурлари доирасида ишлаб чиқилган ва синовдан ўтган танлов тартиб-таомиллари, регламентлари ҳамда баҳолаш механизмларидан фойдаланилган ҳолда амалга оширилади.
Дастур пасспорти

	Кўрсаткичлар
	Қиймат

	Номи
	Давлат илмий-тадқиқот институтларини модернизация қилиш дастури (PRIM)

	Мақсади
	Институционал модернизация режаларини амалга ошириш орқали давлат илмий-тадқиқот институтлари фаолияти самарадорлигини ошириш

	Умумий бюджет
	5 миллион АҚШ доллари

	Давлат томонидан қўллаб-қувватлаш шакли
	Грант асосида молиялаштириш

	Дастур иштирокчилари
	Давлат илмий-тадқиқот институтлари

	Қўллаб-қувватланадиган илмий ташкилатлар сони
	Камида 10 та

	Ўрташа молиялаштириш хажми
	500 минг АҚШ долларигача

	Танлаш механизми
	Мустақил илмий-техник ва институционал экспертиза асосида ўтказиладиган очиқ танлов

	Асосий хужжат
	Институционал модернизация режаси (IMP)

	Молиялаштиришнинг асосий йўналишлари
	Тадқиқот инфратузилмасини модернизация қилиш, илмий ускуналарни харид қилиш, кадрлар салоҳиятини ривожлантириш, бошқарув тизимини такомиллаштириш, университетлар ва саноат билан ҳамкорликни ривожлантириш

	Кутилаётган натижалар
	Илмий-тадқиқот институтлари фаолияти самарадорлигини ошириш, амалий тадқиқотларни ривожлантириш, тадқиқот инфратузилмасини модернизация қилиш, илм-фан, таълим ва саноат ўртасидаги ҳамкорликни мустаҳкамлаш


Бюджатнинг умумлаштирилган тузилмаси

	Йўналиш
	млн АҚШ доллари

	Институционал модернизация режаларини амалга ошириш
	3,5

	Мустақил илмий-техник ва институционал экспертизани ўтказиш
	0,4

	Дастурни амалга оширишни қўллаб-қувватлаш (сопровождение)
	0,8

	Мониторинг, натижаларни баҳолаш ва аудит
	0,3

	Жами
	5,0


Аризаларни танлаш ва баҳолаш жараёни қуйидаги босқичларни ўз ичига олади:
· Грант дастури талаблари ва шартларига мувофиқлигини техник жиҳатдан текшириш жараёни (талаб ва шартларга мувофиқ бўлмаган талабномалар тузатилишга қайтарилади);
· ХЭК томонидан талабномаларнинг мазмунини баҳолаш жараёни (баллар ҳисобланади ва жорий босқичдан муваффақиятли ўтганларнинг рўйхати тузилади);
· Талабномаларнинг экологик ва ижтимоий хавф тоифаларига нисбатан Жаҳон банки мутахассислари томонидан "эътирозлар йўқлиги" тўғрисида далолатномалар тақдим этилади;
· ХЭК иштирокида питчинг сессиялари (лойиҳалар тақдимотларини эшитиш);
· Ғолиблар рўйхатини тузиш ва Агентлик томонидан тасдиқлаш;
· Грант шартномаларини имзолаш.
Ушбу дастур доирасида грант маблағларининг қайтарилиши бенефициарлар томонидан илмий ва лаборатория тадқиқотлари бўйича пуллик хизматлар кўрсатишдан олинадиган даромадли фаолият ҳисобидан таъминланади.


Университетларда FabLab (инглиз тилидан “fabrication laboratory” - ишлаб чиқариш лабораторияси) моделлаштириш ва жорий этиш дастури – 5 млн АҚШ доллари
Илм-фан, бизнес ва саноат интеграциясида ОТМлар ва илмий-тадқиқот муассасаларида талабалар, тадқиқотчилар ва тадбиркорларга инновацион ечимларни яратиш, синовдан ўтказиш ва такомиллаштириш учун юқори технологияли ускуналардан фойдаланиш имконини берувчи замонавий рақамли прототиплаш ишлаб чиқариш лабораториясининг мавжудлиги муҳим роль ўйнайди. Бундай лабораторияларнинг мавжудлиги туфайли ғояларни тезда синаб кўриш, прототиплаш кўникмаларини ривожлантириш, шунингдек, ҳар қандай мураккабликдаги лойиҳаларни амалга оширишга қодир бўлган фанлараро жамоаларни шакллантириш мумкин.
FabLab дастури мақсадли инвестиция воситаси сифатида амалий суб-лойиҳаларни амалга ошириш ва илмий натижаларни тижоратлаштириш жараёнларини қўллаб-қувватлашни таъминлайди. Функционал жиҳатдан FabLab илмий ишланмалардан тажриба намуналарига, MVP ва TRL 4-7 технологик тайёрликдаги тажриба ечимларига ўтишни таъминлайдиган прототиплаш ва синов платформаси вазифасини бажаради.
FabLabнинг асосий функциялари прототипларни ишлаб чиқиш ва такомиллаштириш, муҳандислик ва технологик синовлар, тажриба партияларини тайёрлаш ва саноат ҳамкорлари ва инвесторлар учун намойиш намуналарини тайёрлашдан иборат. Шу нуқтаи назардан, FabLab хизматларига бўлган асосий талаб 1-компонент (саноат билан ҳамкорликдаги амалий ИТТКИ) доирасида молиялаштирилган суб-лойиҳалар, 2-компонент доирасида қўллаб-қувватланган стартап лойиҳалари ва консорциум ҳамкорлари томонидан илгари сурилган саноат буюртмалари ҳисобига шаклланади.
Лойиҳани молиялаштириш якунлангандан сўнг FabLab фаолиятининг барқарорлиги саноат ҳамкорлари учун прототиплаш ва синовдан ўтказиш бўйича пуллик хизматларни тақдим этиш, FabLab хизматларини амалий ИТТКИ ва стартап-лойиҳалар бюджетларига киритиш, шунингдек, тажриба-конструкторлик ва тажриба-синов ишларини бажариш учун корхоналар билан хўжалик шартномалари тузиш орқали таъминланади.
Лойиҳани молиялаштириш асосан FabLabни ишга тушириш, ходимларнинг компетенцияларини шакллантириш ва бизнес моделини ишлаб чиқиш учун ишлатилади, шундан сўнг FabLab тижоратлаштириш экотизимига интегратсиялашган амалий ишланмалар бўйича хизмат кўрсатиш маркази сифатида фаолият юритади.
FabLab фаолияти илмий натижаларни тижоратлаштириш жараёнлари билан бевосита боғлиқ бўлиб, ўлчанадиган иқтисодий самарага эришишга қаратилган. FabLabдан фойдаланиш ғоядан прототипга ўтиш вақти ва харажатларини камайтиради, саноат ҳамкорлари билан шартномалар тузиш эҳтимолини оширади ва синовдан ўтказиш босқичига етиб борган суб-лойиҳалар улушини кўпайтиради.
MUNIS лойиҳасининг иккинчи босқичида FabLabни моделлаштириш ва синовдан ўтказиш дастури нафақат лабораторияларни техник жиҳозлашни, балки ходимларни ўқитиш, услубий материалларни ишлаб чиқиш ва саноат вакиллари иштирокида қўшма тадбирларни ташкил этишни ҳам назарда тутади. Бундай ёндашув илмий тадқиқотлар натижаларини иқтисодиётнинг реал секторига жадал жорий этишга кўмаклашади ҳамда илмий ва ишлаб чиқариш тузилмалари ўртасидаги узоқ муддатли ҳамкорлик учун асос яратади.
Ушбу дастур доирасидаги қўллаб-қувватлаш (грант) танлов асосида давлат ОТМлар ва илмий-тадқиқот муассасаларига йўналтирилади. MUNIS лойиҳасининг биринчи босқичида ушбу дастур мавжуд эмаслиги сабабли, тегишли регламент ва қоидаларни ишлаб чиқиш зарур бўлади.
Дастур пасспорти

	Кўрсаткичлар
	Қиймат

	Номи
	FabLab лабораторияларини моделлаштириш ва пилот жорий этиш дастури

	Мақсади
	Технологияларни прототиплаш ва пилот жорий этиш учун замонавий инфратузилмани яратиш

	Умумий бюджет
	5 миллион АҚШ доллари

	Давлат томонидан қўллаб-қувватлаш шакли
	Грант асосида молиялаштириш

	Дастур иштирокчилари
	Давлат университетлари

	Қўллаб-қувватланадиган илмий ташкилатлар сони
	Камида 5 та

	Ўрташа молиялаштириш хажми
	1 миллион АҚШ долларигача

	Танлаш механизми
	Мустақил илмий-техник экспертиза асосида ўтказиладиган очиқ танлов

	Асосий хужжат
	Институционал модернизация режаси (IMP)

	Молиялаштиришнинг асосий йўналишлари
	Лабораторияларни жиҳозлаш, хоналарни тайёрлаш, ходимларни ўқитиш, регламентларни ишлаб чиқиш, сервис моделини йўлга қўйиш

	Кутилаётган натижалар
	FabLab лабораториялари тармоғини яратиш, прототиплаш инфратузилмасини ривожлантириш, тажриба намуналари, пилот жорий этишлар ва тижоратлаштириладиган ишланмалар сонини кўпайтириш


Бюджатнинг умумлаштирилган тузилмаси

	Йўналиш
	млн АҚШ доллари

	FabLab лабораторияларини ускуналар билан жиҳозлаш
	3,0

	Хоналар ва муҳандислик инфратузилмасини тайёрлаш
	1,0

	Ходимларни ўқитиш, регламентлар ва услубий материалларни ишлаб чиқиш
	0,5

	Дастурни амалга оширишни ташкилий-услубий қўллаб-қувватлаш
	0,2

	Мониторинг, натижаларни баҳолаш ва аудит
	0,3

	Жами
	5,0



Аризаларни танлаш ва баҳолаш жараёни қуйидаги босқичларни ўз ичига олади:
· Грант дастури талаблари ва шартларига мувофиқлигини техник жиҳатдан текшириш жараёни (талаб ва шартларга мувофиқ бўлмаган талабномалар тузатилишга қайтарилади);
· ХЭК (ва/ёки Халқаро илмий кенгаш жалб этилган ҳолда) томонидан талабномаларнинг мазмунини баҳолаш жараёни (баллар ҳисобланади ва жорий босқичдан муваффақиятли ўтганларнинг рўйхати тузилади);
· Талабномаларнинг экологик ва ижтимоий хавф тоифаларига нисбатан Жаҳон банки мутахассислари томонидан "эътирозлар йўқлиги" тўғрисида далолатномалар тақдим этилади;
· ХЭК иштирокида питчинг сессиялари (лойиҳалар тақдимотларини эшитиш);
· Ғолиблар рўйхатини тузиш ва Агентлик томонидан тасдиқлаш;
· Грант шартномаларини имзолаш.
Ушбу дастур доирасида грант маблағларининг қайтарилиши бенефициарлар томонидан саноат буюртмаларини бажариш, шунингдек, ускуналардан бир марталик ёки абонент модели (доимий фойдаланувчилар учун фойдаланиш) бўйича пуллик хизматлар кўрсатиш орқали таъминланади.


Саноатга йўналтирилган илмий-тадқиқот ва тажриба-конструкторлик ишларини қўллаб-қувватлаш дастури – 10 миллион АҚШ доллари.
Ушбу дастур саноатга йўналтирилган илмий-тадқиқот ва тажриба-конструкторлик ишларини қўллаб-қувватлашнинг давлат механизмини ишлаб чиқиш ва уни пилот тарзда жорий этишга қаратилган.
Дастур доирасида илмий ташкилотлар ва саноат корхоналарининг қўшма лойиҳаларини молиялаштириш назарда тутилади. Ушбу лойиҳалар маҳаллий технологиялар, маҳсулотлар ва ишлаб чиқариш ечимларини ишлаб чиқиш, синовдан ўтказиш ҳамда жорий этишга йўналтирилади.
Қўллаб-қувватлаш илмий ташкилот ва саноат корхонасининг биргаликда шакллантирилган консорциумларга асосан амалга оширилади. Зарур ҳолларда консорциум таркибига технологик компаниялар, инжиниринг ташкилотлари, молия институтлари, инвесторлар ва бошқа ҳамкорлар киритилиши мумкин.
Молиялаштириш саноат томонидан аниқ технологик эҳтиёж мавжуд бўлган, янги технологияларни яратиш ёки мавжуд технологияларни такомиллаштириш, тажриба намуналарини яратиш, синовлар ўтказиш ва илмий-тадқиқот ва тажриба-конструкторлик ишлари натижаларини пилот жорий этишни назарда тутувчи лойиҳаларга татбиқ этилади.
Қўллаб-қувватлашнинг мажбурий шартлари сифатида саноат корхонасининг технологик буюртмаси мавжудлиги, лойиҳа натижаларини жорий этиш режаси ҳамда хусусий сектор маблағлари ҳисобидан камида 25% миқдорида қўшма молиялаштириш талаб этилади.
Дастурни амалга ошириш MUNIS лойиҳасининг биринчи босқичининг BIRD дастури доирасида ишлаб чиқилган ва синовдан ўтказилган танлов тартиб-таомиллари, регламентлар ва баҳолаш механизмларидан фойдаланган ҳолда, қайтариш асосида молиялаштириш механизмни и инобатга олган ҳолда амалга оширилади.
Дастур пасспорти

	Кўрсаткичлар
	Қиймат

	Номи
	Саноатга йўналтирилган илмий-тадқиқот ва тажриба-конструкторлик ишларини қўллаб-қувватлаш дастури

	Мақсади
	Саноатга йўналтирилган илмий-тадқиқот ва тажриба-конструкторлик ишларини қўллаб-қувватлашнинг давлат механизмини ишлаб чиқиш ва пилот жорий этиш

	Умумий бюджет
	10 миллион АҚШ доллари

	Давлат томонидан қўллаб-қувватлаш шакли
	Қайта молиялаштириш

	Дастур иштирокчилари
	Илмий ташкилотлар, университетлар, саноат корхоналари ва бошқа ҳамкорлардан иборат консорциумлар

	Бир лойиҳа учун молиялаштириш хажми
	250 минг - 1 миллион АҚШ долларигача

	Ўрташа молиялаштириш хажми
	650 – 700 минг АҚШ долларигача

	Минимал қўшма молиялаштириш
	Лойиҳа умумий қийматининг камида 25%

	Амалга ошириш режалаштирилган лойиҳалар сони
	25-30та

	Лойиҳа давомийли
	18-36 ой

	Қайтариш асоси
	Лойиҳа тижорат натижасига эришиши

	Қайтариш механизми
	Бир марталик тўлов ёки босқичма-босқич тўловлар

	Мақсимал қайтариш хажми
	Грант маблағларининг 100%гача

	Танлаш механизми
	Мустақил илмий-техник ва тижорат экспертизаси асосида очиқ танлов

	Кутилаётган натижалар
	Янги технологиялар, тажриба намуналари, пилот жорий этишлар, НИОКР натижаларини тижоратлаштириш, саноатнинг тадқиқотларни молиялаштиришдаги иштирокини кенгайтириш



Бюджатнинг умумлаштирилган тузилмаси

	Йўналиш
	млн АҚШ доллари

	Лойиҳаларни молиялаштириш
	7,0

	Мустақил илмий-техник ва тижорат экспертизаси
	0,8

	Лойиҳаларни амалга оширишни қўллаб-қувватлаш
	1,7

	Мониторинг, натижаларни баҳолаш ва аудит
	0,5

	Жами
	10,0



Аризаларни танлаш ва баҳолаш жараёни қуйидаги босқичларни ўз ичига олади:
· Грант дастури талаблари ва шартларига мувофиқлигини (формал) текшириш жараёни (талаб ва шартларга мувофиқ бўлмаган талабномалар тузатилишга қайтарилади);
· Халқаро илмий кенгаш жалб этилган ҳолда талабномаларнинг илмий-техник салоҳиятини баҳолаш жараёни (баллар ҳисобланади ва жорий босқичдан муваффақиятли ўтганларнинг рўйхати тузилади);
· Халқаро илмий кенгаш жалб этилган ҳолда талабномаларнинг тижорий салоҳиятини баҳолаш жараёни (баллар ҳисобланади ва жорий босқичдан муваффақиятли ўтганларнинг рўйхати тузилади);
· Халқаро экспертлар кенгаши (ХЭК) иштирокида питчинг сессиялари (лойиҳалар тақдимотларини эшитиш);
· Ғолиблар рўйхатини тузиш ва Агентлик томонидан тасдиқлаш;
· Грант шартномаларини имзолаш.
Ушбу дастур доирасида грант маблағларининг қайтарилиши маҳсулотни сотишдан тушган тушум (роялти) улуши (маҳсулот бозорга чиқарилгандан сўнг), шунингдек, хусусий секторнинг қўшма молиялаштиришини жалб қилиш ҳисобига босқичма-босқич таъминланади.


2- компонент – Технологик стартаплар инфратузилмасини ривожлантириш.

[bookmark: _Hlk234481287]Deep Tech стартаплар учун инвестиция оқимини шакллантириш дастури – 5 млн АҚШ доллари
Дастур Deep Tech стартаплар учун барқарор инвестиция оқимини шакллантириш механизмини яратишга қаратилган бўлиб, юқори даражада тижоратлаштириш салоҳиятига эга, хусусий инвестицияларни жалб қилиш ва халқаро бозорларга чиқиш имконияти юқори бўлган технологик стартапларни қўллаб-қувватлашни назарда тутади.

Deep Tech стартаплар — илмий тадқиқотлар натижалари, ўз технологиялари ва интеллектуал мулк объектлари асосида ташкил этилган, биотехнологиялар, агротехнологиялар, тиббиёт технологиялари, янги материаллар, робототехника, микроэлектроника, сунъий интеллект, квант технологиялари, янги энергия манбалари ва бошқа илғор илмий-инженерлик йўналишларда илмталаб маҳсулотлар ва ечимларни ишлаб чиқувчи технологик компаниялардир
Дастур доирасида халқаро операторни танлов асосида жалб қилиш назарда тутилади. У Deep Tech тадбиркорликни ривожлантириш дастурларини амалга ошириш, технологик компанияларни инвестиция жалб қилишга тайёрлаш ҳамда халқаро венчур фондлари, корпоратив инвесторлар ва глобал инновацион экотизим иштирокчилари билан ҳамкорлик қилиш бўйича тасдиқланган тажрибага эга бўлиши керак.
Халқаро оператор Deep Tech стартапларни ривожлантиришнинг тўлиқ циклини таъминлайди. Бу жараёнга лойиҳаларни излаш ва танлаш, технологик ва бозор валидацияси, минимал ҳаётий маҳсулот (MVP) яратиш, жамоаларнинг тадбиркорлик компетенцияларини ривожлантириш, инвестиция ҳужжатларини тайёрлаш ҳамда стартапларни дастлабки хусусий инвестицияларни жалб қилиш босқичигача етказиш киради.
Дастур доирасида ҳар бир стартапга индивидуал эксперт қўллаб-қувватлаш кўрсатилади. Бу менторлик, технологик ва бизнес маслаҳатлар, инвестиция ҳужжатларини тайёрлаш, интеллектуал мулкни ҳимоя қилиш, экспорт салоҳиятини ривожлантириш ва тижоратлаштириш ҳамда инвестиция жалб қилиш учун зарур бўлган бошқа хизматларни ўз ичига олади.
Дачтур университетлар, илмий-тадқиқот институтлари, инновацион инфратузилма ташкилотлари, венчур фондлари, бизнес-ангеллар ва миллий инновацион экотизимнинг бошқа иштирокчилари билан ҳамкорликда амалга оширилади. Халқаро оператор учун асосий талаблардан бири — Deep Tech стартапларга хусусий инвестицияларни жалб қилиш бўйича тасдиқланган тажрибага эга бўлиш ва энг истиқболли лойиҳаларни кейинги молиялаштиришга кўмаклашишга тайёрлик ҳисобланади.
Стартапларни молиявий қўллаб-қувватлаш уларнинг ривожланиш босқичига мос инструментлар орқали амалга оширилади. Молиялаштириш турлари, шартлари ва ҳажмлари дастур ҳужжатлари билан белгиланади.
Дастур пасспорти

	Кўрсаткичлар
	Қиймат

	Номи
	Deep Tech стартаплар инвестиция оқимини шакллантириш дастури

	Мақсади
	Хусусий инвестицияларни жалб қилишга тайёрланган Deep Tech стартаплар бўйича барқарор инвестиция оқимини шакллантириш

	Умумий бюджет
	5 миллион АҚШ доллари

	Давлат томонидан қўллаб-қувватлаш шакли
	Deep Tech стартапларни ривожлантириш дастурини молиялаштириш

	Дастур иштирокчилари
	Эрта босқичдаги Deep Tech стартаплар

	Лойиҳа давомийли
	6 ойгача

	Режалаштирилган қамров
	Танлов шартлари ва дастур параметрларига боғлиқ. Тахминан — 100 тагача Deep Tech стартап

	қўллаб-қувватлашнинг асосий йўналишлари
	Лойиҳаларни излаш ва танлаш, технологик ва бозор валидацияси, MVP ишлаб чиқиш, тадбиркорлик компетенцияларини ривожлантириш, инвестиция ҳужжатларини тайёрлаш ва инвестиция жалб қилишга кўмаклашиш

	Кутилаётган натижалар
	Хусусий капитални жалб қилишга тайёр, акселерация дастурларига киришга лаёқатли барқарор Deep Tech стартаплар инвестиция оқимини шакллантириш



Бюджатнинг умумлаштирилган тузилмаси

	Йўналиш
	млн АҚШ доллари

	Дастурни амалга ошириш (халқаро оператор хизматлари)
	3,5

	Стартаплар учун эксперт қўллаб-қувватлаш (ментор хизматлари)
	1,0

	Миллий стартап экотизими салоҳиятини ривожлантириш ва компетенцияларни ўтказиш
	0,3

	Мониторинг, натижаларни баҳолаш ва аудит
	0,2

	Жами
	5,0



Deep Tech стартапларни акселерация қилиш дастури – 5 млн АҚШ доллари
Дастур эрта босқични муваффақиятли якунлаган, венчур инвестицияларни жалб қилиш ҳамда халқаро бозорларга чиқиш салоҳияти юқори бўлган Deep Tech стартапларни тезкор ривожлантиришга қаратилган.
Дастур доирасида танлов асосида Deep Tech компанияларни акселерация қилиш дастурларини амалга ошириш, халқаро венчур фондлари, корпоратив инвесторлар ва технологик корпорациялар билан ҳамкорлик қилиш бўйича тасдиқланган тажрибага эга халқаро операторни жалб қилиш назарда тутилади.
Халқаро оператор комплекс акселерация дастурини амалга оширади. У бизнес моделни такомиллаштириш, тижоратлаштириш стратегиясини ривожлантириш, инвестиция раундларига тайёрлаш, корпоратив мижозлар ва технологик ҳамкорларни излаш, инвесторлар билан музокараларни кузатиб бориш, шунингдек компанияларни масштаблаш ва халқаро бозорларга чиқишга тайёрлаш жараёнларини ўз ичига олади.
Дастур доирасида акселерация қилинаётган компанияларга индивидуал эксперт қўллаб-қувватлаш кўрсатилади. Бу халқаро менторлар ва тармоқ экспертлари билан ишлаш, масштаблаш стратегиясини ривожлантириш, инвестиция раундларига тайёргарлик, корпоратив ҳамкорларни топиш, инвесторлар билан музокараларни олиб бориш ва тезкор ўсиш учун зарур бошқа махсус хизматларни ўз ичига олади.
Дастурда иштирок этишда устувор ҳуқуқ Deep Tech стартаплар инвестиция оқимини шакллантириш дастурини муваффақиятли якунлаган компанияларга берилади. Шу билан бирга, белгиланган мезонларга мос бошқа истиқболли лойиҳалар ҳам иштирок этиши мумкин.
Дастур миллий ва халқаро венчур фондлар, корпоратив ҳамкорлар, инновацион инфратузилма ташкилотлари ва инновацион экотизим иштирокчилари билан ҳамкорликда амалга оширилади.
Халқаро оператор учун асосий талаблардан бири — инвестиция битимларини кузатиш бўйича тасдиқланган тажрибага эга бўлиш ва акселерация қилинаётган компанияларга кейинги инвестицияларни жалб қилишга кўмаклашиш ҳисобланади.
Стартапларни қўллаб-қувватлаш уларнинг ривожланиш босқичига мос молиявий инструментлар орқали амалга оширилади. Молиялаштириш турлари, шартлари ва ҳажмлари дастур ҳужжатлари билан белгиланади.

Дастур пасспорти

	Кўрсаткичлар
	Қиймат

	Номи
	Deep Tech стартапларни акселерация қилиш дастури

	Мақсади
	Deep Tech стартапларни масштаблаш, венчур инвестицияларни жалб қилиш ва халқаро бозорларга чиқишга тайёрлаш

	Умумий бюджет
	5 миллион АҚШ доллари

	Давлат томонидан қўллаб-қувватлаш шакли
	Deep Tech стартапларни акселерация қилиш дастурини молиялаштириш

	Дастур иштирокчилари
	Эрта босқичларни муваффақиятли якунлаган Deep Tech стартаплар

	Лойиҳа давомийли
	6 ойгача

	Режалаштирилган қамров
	Танлов шартлари ва дастур параметрларига боғлиқ. Тахминан — 40 тагача Deep Tech стартап


	қўллаб-қувватлашнинг асосий йўналишлари
	Технологияларни тижоратлаштириш, инвестиция раундларига тайёрлаш, экспорт салоҳиятини ривожлантириш, корпоратив ҳамкорларни топиш ва инвестиция жалб қилишга кўмаклашиш

	Кутилаётган натижалар
	Хусусий инвестиция жалб қилган, халқаро бозорларга чиққан ва саноат ҳамкорлари билан лойиҳалар амалга ошираётган Deep Tech стартаплар сонининг ортиши



Бюджатнинг умумлаштирилган тузилмаси

	Йўналиш
	млн АҚШ доллари

	Дастурни амалга ошириш (халқаро оператор хизматлари)
	3,5

	Стартаплар учун эксперт қўллаб-қувватлаш (ментор хизматлари)
	1,0

	Миллий стартап экотизими салоҳиятини ривожлантириш ва компетенцияларни ўтказиш
	0,3

	Мониторинг, натижаларни баҳолаш ва аудит
	0,2

	Жами
	5,0



Технологик тадбиркорлик экотизимини ривожлантириш дастури – 5 млн АҚШ доллари
Дастур миллий технологик тадбиркорлик экотизимини янада ривожлантиришга қаратилган бўлиб, инновацион инфратузилма ташкилотларининг салоҳиятини мустаҳкамлаш, венчур капитал бозори иштирокчиларининг касбий компетенцияларини ошириш, халқаро ҳамкорликни кенгайтириш ҳамда Deep Tech тадбиркорликни қўллаб-қувватлашнинг илғор жаҳон тажрибаларини жорий этишни назарда тутади.
Дастурнинг долзарблиги Ўзбекистон стартап экотизимининг жадал ривожланиши, стартап лойиҳалар сонининг ортиши, венчур фондларининг шаклланиши ҳамда вазирликлар ва ҳокимликлар даражасида истиқболли лойиҳаларни молиялаштиришнинг янги давлат механизмлари ишга туширилиши билан изоҳланади.
Дастур доирасида инкубаторлар, акселераторлар, технологиялар трансфери марказлари, университетлар ва бошқа инновацион инфратузилма ташкилотларининг салоҳиятини ривожлантиришга қаратилган комплекс чора-тадбирлар амалга оширилади.
Венчур фондлар, бизнес-ангеллар, инвестиция менежерлари, инвестиция қўмиталари ва стартапларни баҳолаш бўйича экспертларнинг касбий компетенцияларини ривожлантиришга алоҳида эътибор қаратилади.
Дастур доирасида халқаро ташкилотлар ва экспертларни жалб қилиш орқали илғор тажрибаларни ўтказиш, қўшма ташаббуслар амалга ошириш, таълим тадбирлари, стажировкалар ва тажриба алмашиш дастурларини ташкил этиш назарда тутилади.
Дастурнинг амалга оширилиши инновацион инфратузилма ташкилотлари ва венчур капитал бозори иштирокчиларининг иш сифатини ошириш, шунингдек, илмий ташкилотлар, технологик компаниялар, саноат корхоналари ва хусусий инвесторлар ўртасидаги ўзаро боғлиқликни кучайтириш имконини беради.
Дастур пасспорти

	Кўрсаткичлар
	Қиймат

	Номи
	Технологик тадбиркорлик экотизимини ривожлантириш дастури

	Мақсади
	Миллий технологик тадбиркорлик экотизимини ривожлантириш ва венчур капитал бозори иштирокчилари компетенцияларини ошириш

	Умумий бюджет
	5 миллион АҚШ доллари

	Давлат томонидан қўллаб-қувватлаш шакли
	Технологик тадбиркорлик экотизимини ривожлантириш бўйича тадбирларни молиялаштириш

	Дастур иштирокчилари
	Инновацион инфратузилма ташкилотлари, венчур фондлар, бизнес-ангеллар, инвестиция менежерлари, инвестиция қўмиталари, университетлар, илмий-тадқиқот институтлари, технология трансфери марказлари ва бошқа иштирокчилар

	Қўллаб-қувватлашнинг асосий йўналишлари
	Инновацион инфратузилма салоҳиятини ривожлантириш, венчур бозори иштирокчиларининг компетенцияларини ошириш, халқаро ҳамкорлик, тажриба алмашиш ва илғор амалиётларни жорий этиш

	Кутилаётган натижалар
	Технологик тадбиркорлик экотизими самарадорлигини ошириш, венчур капитал бозори иштирокчиларининг касбий салоҳиятини ривожлантириш ва илмий ишланмаларни тижоратлаштириш имкониятларини кенгайтириш



Бюджатнинг умумлаштирилган тузилмаси

	Йўналиш
	млн АҚШ доллари

	Инновацион инфратузилма ташкилотлари салоҳиятини ривожлантириш
	2,75

	Венчур капитал бозори иштирокчилари компетенцияларини ривожлантириш
	1,75

	Халқаро ҳамкорлик, тажриба алмашиш ва илғор амалиётларни жорий этиш
	0,3

	Мониторинг, натижаларни баҳолаш ва аудит
	0,2

	Жами
	5,0



3- компонент – Фан ва инновациялар соҳасида давлат бошқаруви тизимини такомиллаштириш.
Ушбу компонент миллий инновацион тизимни бошқаришнинг давлат сиёсати, ташкилий механизмлари ва рақамли инструментларини такомиллаштиришга қаратилган бўлиб, фан, инновациялар ва технологик тадбиркорликни давлат томонидан қўллаб-қувватлаш самарадорлигини оширишни таъминлайди. Компонент доирасидаги тадбирлар ёрдамчи ва таъминловчи характерга эга бўлиб, лойиҳанинг 1 ва 2-компонентларида назарда тутилган инвестиция инструментлари самарадорлигини оширишга хизмат қилади.
[bookmark: _Hlk234481685]Фан, инновациялар ва технологик тадбиркорлик соҳасида давлат сиёсатини ишлаб чиқиш – 2,5 млн АҚШ доллари
Фан, инновациялар ва технологик тадбиркорлик соҳасида замонавий давлат сиёсатини ишлаб чиқиш Ўзбекистон Республикасининг стратегик ижтимоий-иқтисодий ривожланиш мақсадларига эришиш, иқтисодиёт самарадорлигини ошириш, технологик модернизацияни жадаллаштириш ҳамда билимларга асосланган иқтисодиётни шакллантиришнинг муҳим шарти ҳисобланади.
Ушбу йўналиш доирасида 2030 йилгача мўлжалланган давлат сиёсати ишлаб чиқилади. У давлат бошқаруви самарадорлигини ошириш, давлат қўллаб-қувватлаш механизмларини такомиллаштириш, миллий инновацион тизимни ривожлантириш ҳамда фан, таълим, бизнес ва давлат ўртасида барқарор ҳамкорликни таъминлашга қаратилган бўлади.
Давлат сиёсатини ишлаб чиқиш халқаро илғор тажрибалар, халқаро ташкилотлар тавсиялари ҳамда MUNIS лойиҳасининг 1 ва 2-босқичлари натижалари асосида амалга оширилади. Асосий эътибор стратегик режалаштириш, мониторинг ва баҳолаш тизимини шакллантириш, норматив-ҳуқуқий базани такомиллаштириш ҳамда янги қўллаб-қувватлаш инструментларини жорий этишга қаратилади.
Натижада 2030 йилгача фан ва инновациялар соҳасида миллий сиёсатни белгилаб берувчи, устувор йўналишлар ва механизмларни аниқловчи яхлит давлат сиёсати шакллантирилади.
Фан ва инновациялар соҳасида минтақавий бошқарув тизимини ривожлантириш – 2,5 млн АҚШ доллар
Давлат сиёсатини самарали амалга ошириш учун фан ва инновациялар соҳасида замонавий минтақавий бошқарув тизимини шакллантириш зарур. У ҳокимият органлари, илмий ташкилотлар, университетлар, бизнес ва бошқа иштирокчилар ўртасидаги мувофиқлаштиришни таъминлайди.
MUNIS лойиҳасининг биринчи босқичида ўтказилган таҳлиллар ҳудудлардаги илмий ва инновацион салоҳият ҳолатини баҳолаб, келгусидаги ривожланиш йўналишларини белгилаб берди.
Ушбу йўналиш доирасида минтақавий даражада бошқарув механизмларини такомиллаштириш, маҳаллий давлат органларининг институционал салоҳиятини ошириш, масъул ходимларнинг компетенцияларини ривожлантириш ҳамда ҳудудий инновацион экотизим иштирокчилари ўртасида ҳамкорликни кучайтириш назарда тутилади.
Алоҳида эътибор ҳар бир ҳудуднинг ижтимоий-иқтисодий устуворликлари ва рақобат устунликларини ҳисобга олган ҳолда фан ва инновациялар бўйича минтақавий дастурларни ишлаб чиқишга қаратилади.
Фан ва инновациялар соҳасида лойиҳа бошқарув тизимини ривожлантириш– 2,5 млн АҚШ доллар
Давлат қўллаб-қувватлаш самарадорлиги лойиҳаларни бошқариш сифатига боғлиқ. Ҳозирги кунда фан ва инновациялар соҳасида лойиҳаларни бошқариш бўйича ягона замонавий тизим мавжуд эмас.
Ушбу йўналиш доирасида лойиҳаларни режалаштириш, экспертиза қилиш, молиялаштириш, амалга ошириш, мониторинг ва баҳолашни қамраб олган ягона стандартлар, жараёнлар ва инструментларга асосланган тизим ишлаб чиқилади.
Алоҳида эътибор меъёрий-услубий базани шакллантириш, замонавий проект бошқарув инструментларини жорий этиш, кадрлар салоҳиятини ривожлантириш ҳамда сертификатлаш тизимини яратишга қаратилади.
Натижада давлат маблағларидан фойдаланиш самарадорлиги ошади, лойиҳаларни бошқаришда шаффофлик ва ҳисобдорлик таъминланади.
Фан ва инновациялар соҳасида жараёнларни рақамлаштириш– 3,5 млн АҚШ доллар
Рақамли трансформация фан ва инновациялар соҳасида давлат бошқарувини модернизация қилишнинг асосий йўналишларидан биридир.
MUNIS лойиҳасининг биринчи босқичида фан ва инновациялар бўйича ягона рақамли экотизим — Цифров инновацион платформа концепцияси ишлаб чиқилган.
Ушбу йўналиш доирасида стратегик режалаштиришдан тортиб, танловлар, экспертиза, молиялаштириш, мониторинг, интеллектуал мулкни бошқариш ва таҳлилгача бўлган барча жараёнларни рақамлаштириш кўзда тутилган.
Платформа давлат ахборот тизимлари билан интеграция қилинади, маълумотлар таҳлили инструментлари жорий этилади ҳамда қарор қабул қилишни қўллаб-қувватловчи ягона рақамли муҳит шакллантирилади.
Натижада фан ва инновациялар соҳасида шаффоф, самарали ва замонавий рақамли бошқарув тизими яратилади.

4- компонент – Лойиҳани амалга ошириш ва халқаро экспертларни жалб қилиш.
Ушбу компонент лойиҳани амалга оширишга доир тадбирларни қўллаб-қувватлашга қаратилган бўлиб, операцион харажатлар ҳамда Халқаро экспертлар кенгаши (ХЭК) фаолияти билан боғлиқ харажатларни, шунингдек дастурларни маъмурий бошқариш билан боғлиқ бошқа харажатларни молиялаштиришни назарда тутади.
Компонент доирасида технологик корхоналар ва стартапларни яратиш, кенгайтириш ва барқарор ривожлантиришга хизмат қилувчи муҳим дастурларни ишлаб чиқиш, ишга тушириш ва бошқариш ҳам амалга оширилади.
ХЭК лойиҳанинг асосий маслаҳатчи ва эксперт-коллегиал органи ҳисобланади. Унинг асосий вазифаси лойиҳанинг мақсадларига эришишга экспертлик ва маслаҳат кўмаги кўрсатишдан иборат.
Шу тариқа, MUNIS лойиҳасининг биринчи босқичи доирасида фан, инновациялар ва технологик тадбиркорликни давлат томонидан қўллаб-қувватлашнинг замонавий механизмлари ишлаб чиқилди, синовдан ўтказилди ва жорий этилди, шунингдек миллий инновацион тизимни ривожлантириш учун ташкилий, услубий ва рақамли асослар шакллантирилди.
Бироқ инновацион иқтисодиётга ўтиш фан ва инновациялар соҳасида давлат бошқаруви тизимини янада такомиллаштиришни талаб этади. Амалий илмий тадқиқотлар, технологияларни тижоратлаштириш, технологик тадбиркорлик, минтақавий илмий-инновацион ривожланиш, жараёнларни рақамлаштириш, лойиҳа бошқаруви ҳамда фан, инновациялар ва технологик тадбиркорлик соҳасида замонавий давлат сиёсатини ишлаб чиқиш бўйича механизмларни ривожлантириш зарурати сақланиб қолмоқда.
MUNIS лойиҳасининг иккинчи босқичи ишлаб чиқилган механизмларни жорий этиш, институционаллаштириш ва масштаблаштиришга, фан ва инновациялар соҳасида давлат бошқаруви тизимини такомиллаштиришга ҳамда Ўзбекистон Республикасининг 2030 йилгача бўлган стратегик ижтимоий-иқтисодий ва илмий-технологик ривожланиш мақсадларига эришишни таъминлайдиган яхлит, самарали ва барқарор миллий инновацион тизимни шакллантиришга қаратилган бўлади.

Лойиҳа қиймати ва молиялаштириш манбалари
«Ўзбекистон миллий инновацион тизимини модернизация қилиш» лойиҳасининг иккинчи босқичи асосий
ПАРАМEТРЛАРИ

	
Т/р
	
Кўрсаткич номи
	
Ўлчов бирлиги
	
Жами
	Шу жумладан:

	
	
	
	
	Қарз
	Бюджет маблағлари

	1.
	Лойиҳанинг умумий қиймати
	минг АҚШ долл. экв.
	53 600,0
	50 000,0
	3 600

	
	Шу жумладан:
	
	
	
	

	1.1.
	инвестицион даврда/дан кейинги молиявий кечикишлар
	
	
	
	

	1.2.
	Солиқ ва божхона харажатлари
	
	3 600
	
	3 600

	2.
	Хорижий валютадаги капитал қўйилмалар, жами
	
	50 000,0
	50 000,0
	



	
	улардан:
	
	
	
	

	2.1.
	1-компонент
	минг АҚШ долл. экв.
	20 000,0
	20 000,0
	

	2.2.
	2-компонент
	минг АҚШ долл. экв.
	15 000,0
	15 000,0
	

	2.3.
	3-компонент
	минг АҚШ долл. экв.
	10 000,0
	10 000,0
	

	2.4.
	4-компонент
	минг АҚШ долл. экв.
	5 000,0
	5 000,0
	

	3.
	Инвестиция даврининг давомийлиги
	йил
	2026 — 2031 йй.

	4.
	Қарзни қайтариш муддати
	йил
	30

	
	Шу жумладан:
	
	

	4.1.
	имтиёзли муддат
	йил
	5



Лойиҳа доирасида жалб этиладиган қарз маблағларини қайтариш манбалари

Ўзбекистон миллий инновацион тизимини модернизация қилиш” лойиҳасининг иккинчи босқичи амалга ошириш доирасида Халқаро тараққиёт уюшмаси томонидан ажратиладиган қарзларни қайтариш, фоиз ва хизмат кўрсатиш ҳамда мажбуриятлар учун воситачилик ҳақи бўйича тўловларни амалга оширишнинг ПРОГНОЗ ЖАДВАЛИ

Қарз суммаси	50 млн АҚШ доллари
Қарз муддати	30 йил
Имтиёзли давр	5 йил
Фоиз ставкаси	1,25% + тўғрилаш ставкаси*
Хизмат кўрсатганлик учун тўлов	0,75%+ тўғрилаш ставкаси**

Мажбуриятлар учун воситачилик ҳақи

0,50%


АҚШ доллари

	
Тўлов даври
	
Ечилмага н қисми
	
Ўзлаштириш графиги
	
Қарз қолдиғи
	Тўлов миқдори

асосий қарз
	
фоизлар*
	хизмат кўрсатганлик учун тўлов
	мажбуриятлар учун воситачилик
ҳақи***
	

	01.03.2026
	50 000 000
	
	
	
	
	
	
	

	15.04.2026
	44 444 444
	5 555 556
	5 555 556
	
	
	
	31 250
	31 250

	15.10.2026
	38 888 889
	5 555 556
	11 111 111
	
	37 278
	72 296
	112 963
	222 537

	15.04.2027
	33 333 333
	5 555 556
	16 666 667
	
	74 148
	107 852
	98 302
	280 302

	15.10.2027
	27 777 778
	5 555 556
	22 222 222
	
	111 833
	144 593
	84 722
	341 148

	15.10.2028
	22 222 222
	5 555 556
	27 777 778
	
	148 296
	179 753
	70 216
	398 265

	15.04.2028
	16 666 667
	5 555 556
	33 333 333
	
	186 389
	216 889
	56 481
	459 759

	15.10.2029
	11 111 111
	5 555 556
	38 888 889
	
	223 667
	253 037
	42 361
	519 065

	15.04.2029
	5 555 556
	5 555 556
	44 444 444
	
	260 944
	289 185
	28 241
	578 370

	15.10.2030
	0
	5 555 556
	50 000 000
	
	296 593
	323 556
	14 043
	634 191

	15.04.2030
	
	
	49 175 000
	825 000
	335 500
	319 965
	
	1 480 465

	15.10.2031
	
	
	48 350 000
	825 000
	328 161
	312 878
	
	1 466 039

	15.04.2031
	
	
	47 525 000
	825 000
	324 429
	309 229
	
	1 458 658

	15.10.2032
	
	
	46 700 000
	825 000
	317 150
	302 201
	
	1 444 351

	15.04.2032
	
	
	45 875 000
	825 000
	313 357
	298 493
	
	1 436 850

	15.10.2033
	
	
	45 050 000
	825 000
	307 821
	293 125
	
	1 425 947

	15.04.2033
	
	
	44 225 000
	825 000
	302 286
	287 757
	
	1 415 043

	15.10.2034
	
	
	43 400 000
	825 000
	295 128
	280 846
	
	1 400 974

	15.04.2034
	
	
	42 575 000
	825 000
	291 214
	277 021
	
	1 393 235

	15.10.2035
	
	
	41 750 000
	825 000
	284 117
	270 169
	
	1 379 286



	15.04.2035
	
	
	40 925 000
	825 000
	280 143
	266 285
	
	1 371 428

	15.10.2036
	
	
	40 100 000
	825 000
	273 106
	259 492
	
	1 357 598

	15.04.2036
	
	
	39 275 000
	825 000
	269 071
	255 549
	
	1 349 620

	15.10.2037
	
	
	38 450 000
	825 000
	263 535
	250 181
	
	1 338 717

	15.04.2037
	
	
	37 625 000
	825 000
	258 000
	244 813
	
	1 327 813

	15.10.2038
	
	
	36 800 000
	825 000
	251 084
	238 137
	
	1 314 221

	15.04.2038
	
	
	35 975 000
	825 000
	246 928
	234 077
	
	1 306 005

	15.10.2039
	
	
	35 150 000
	825 000
	240 073
	227 460
	
	1 292 533

	15.04.2039
	
	
	34 325 000
	825 000
	235 857
	223 341
	
	1 284 198

	15.10.2040
	
	
	33 500 000
	825 000
	229 062
	216 782
	
	1 270 844

	15.04.2040
	
	
	32 675 000
	825 000
	224 785
	212 605
	
	1 262 390

	15.10.2041
	
	
	31 850 000
	825 000
	219 249
	207 237
	
	1 251 487

	15.04.2041
	
	
	31 025 000
	825 000
	213 714
	201 869
	
	1 240 583

	15.10.2042
	
	
	30 200 000
	825 000
	207 040
	195 428
	
	1 227 468

	15.04.2042
	
	
	29 375 000
	825 000
	202 642
	191 133
	
	1 218 775

	15.10.2043
	
	
	28 550 000
	825 000
	196 029
	184 750
	
	1 205 779

	15.04.2043
	
	
	27 725 000
	825 000
	191 571
	180 397
	
	1 196 968

	15.10.2044
	
	
	26 900 000
	825 000
	185 018
	174 073
	
	1 184 091

	15.04.2044
	
	
	26 075 000
	825 000
	180 499
	169 661
	
	1 175 160

	15.10.2045
	
	
	25 250 000
	825 000
	174 963
	164 293
	
	1 164 257

	15.04.2045
	
	
	24 425 000
	825 000
	169 428
	158 925
	
	1 153 353

	15.10.2046
	
	
	23 600 000
	825 000
	162 996
	152 718
	
	1 140 714

	15.04.2046
	
	
	22 775 000
	825 000
	158 356
	148 189
	
	1 131 545

	15.10.2047
	
	
	21 950 000
	825 000
	151 985
	142 041
	
	1 119 026

	15.04.2047
	
	
	21 125 000
	825 000
	147 285
	137 453
	
	1 109 738

	15.10.2048
	
	
	20 300 000
	825 000
	140 974
	131 364
	
	1 097 338

	15.04.2048
	
	
	19 475 000
	825 000
	136 213
	126 717
	
	1 087 930

	15.10.2049
	
	
	18 650 000
	825 000
	130 677
	121 349
	
	1 077 027

	15.04.2049
	
	
	17 825 000
	825 000
	125 142
	115 981
	
	1 066 123

	15.10.2050
	
	
	17 000 000
	825 000
	118 952
	110 009
	
	1 053 961

	15.10.2050
	
	
	15 300 000
	1 700 000
	114 070
	99 552
	
	1 913 622

	15.04.2051
	
	
	13 600 000
	1 700 000
	102 102
	88 007
	
	1 890 109

	15.10.2051
	
	
	11 900 000
	1 700 000
	91 256
	77 429
	
	1 868 685

	15.04.2052
	
	
	10 200 000
	1 700 000
	79 413
	66 005
	
	1 845 418

	15.10.2052
	
	
	8 500 000
	1 700 000
	68 442
	55 307
	
	1 823 749

	15.04.2053
	
	
	6 800 000
	1 700 000
	57 035
	44 245
	
	1 801 280

	15.10.2053
	
	
	5 100 000
	1 700 000
	45 628
	33 184
	
	1 778 812

	15.04.2054
	
	
	3 400 000
	1 700 000
	34 034
	22 002
	
	1 756 036

	15.10.2054
	
	
	1 700 000
	1 700 000
	22 814
	11 061
	
	1 733 875

	15.04.2055
	
	
	0
	1 700 000
	11 345
	0
	
	1 711 345

	Жами
	
	
	
	50 000 000
	11 048 825
	10 677 953
	538 580
	72 265 359



* 2021 йил 1 январь ҳолатига фоиз тўлови учун тўғрилаш ставкаси йиллик 0,1 фоизни ташкил этади.
** 2021 йил 1 январь ҳолатига хизмат кўрсатганлик учун тўғрилаш ставкаси йиллик 0,73 фоизни ташкил этади.
*** Мажбуриятлар учун воситачилик ҳақи қарз битими имзолангандан сўнг 60 кундан кейин ҳисобланади.
**** Тўлов суммалари қарзларнинг амалда ўзлаштирилишидан келиб чиқиб аниқланади.

IV. Лойиҳани баҳолаш Амалга ошириш имкониятини баҳолаш
MUNIS лойиҳасининг иккинчи босқичини амалга ошириш янги воситаларни бирлаштириш ва биринчи босқичда ишлаб чиқилган ечимларни кенгайтиришга комплекс ёндашув шароитида амалга оширилиши мумкин. Муваффақиятнинг асосий омиллари сиёсий ироданинг мавжудлиги, ҳудудий маъмуриятларнинг қўллаб-қувватлаши, шунингдек, барқарор молиялаштириш ва кадрлар салоҳиятини таъминлашдир.
Ҳозирги босқичда амалга оширишнинг муҳим шарти ҳудудий тузилмаларнинг янгиликларни жорий этишга тайёрлиги ҳисобланади: ўқитилган кадрлар, инкубатор ва акселераторларнинг модернизация қилинган инфратузилмаси, шунингдек, инновацион паркларнинг зарур воситалар билан жиҳозланиши илмий тадқиқотларни қўллаб-қувватлаш ва технологияларни тижоратлаштиришнинг замонавий механизмларини жорий этиш учун мустаҳкам асос яратади. Тадқиқотлар сифатини ошириш, лойиҳаларни мониторинг қилиш ва тижоратлаштириш бўйича мураббийлик каби йўналишларда эришилган ютуқлар аллақачон оммалаштириш мумкин бўлган самарали моделини кўрсатмоқда.
Шу билан бирга, иккинчи босқични амалга ошириш кўп жиҳатдан идоралараро ва қонунчилик масалаларини ҳал қилишга, қўшма молиявий маҳсулотларни яратишга, шунингдек, сертификатлаштириш ва тартибга солишнинг самарали тизимларини қуришга боғлиқ. Идоралар ўртасида тизимли интеграция ва хусусий секторни фаол жалб қилиш талаб этилади, бу эса инновацион экотизимнинг мослашувчанлиги ва молиявий барқарорлигини оширади.
Лойиҳани муваффақиятли амалга оширишнинг қўшимча шартлари қуйидагилардан иборат:
· Ташаббусларни мамлакатнинг барча ҳудудлари учун кенгайтиришнинг аниқ методологиясини ишлаб чиқиш;
· Натижаларни доимий мониторинг қилиш ва илғор тажрибалар билан алмашиш механизмларини жорий этиш;
· Илмий	ва	инновацион	фаолиятни	тартибга	солишда	тартиб-таомилларнинг шаффофлигини таъминлаш ва халқаро стандартларга риоя қилиш;
· Экотизим	иштирокчиларининг	фикр-мулоҳазалари	асосида	муаммоларга мослашувчан ёндашув ва лойиҳа ечимларини янгилаб бориш.
Умуман олганда, белгиланган чора-тадбирларни амалга оширишда MUNIS лойиҳасининг иккинчи босқичи, Ўзбекистоннинг илмий ва инновацион муҳитига ижобий таъсир ўтказиб, глобал даражада муваффақиятли жорий этилиши ва рақобатбардошлигини оширишда эҳтимоли юқори ҳисобланади.
Иқтисодий самарадорликни баҳолаш
Инфратузилма ва ишлаб чиқариш лойиҳаларидан фарқли ўлароқ, MUNIS лойиҳаси миллий инновацион тизимни ривожлантириш, амалий ИТТКИни қўллаб-қувватлаш, технологияларни тижоратлаштириш, стартаплар ва ҳудудларда инновацион инфратузилмани ривожлантиришга қаратилган. Тўғридан-тўғри пул оқимларини олдиндан аниқ белгилаб бўлмайдиган институтсионал ва инновацион характердаги лойиҳалар учун қўлланиладиган прокси-ёндашувдан фойдаланган ҳолда лойиҳа иқтисодий самарадорлигининг дастлабки индикатив баҳоланиши амалга оширилди.
Ҳисоблаш учун асос сифатида лойиҳа материалларида акс эттирилган консерватив параметрлар ишлатилган:
· 4,200-8,150 янги иш ўринлари миқдорида иш билан бандликнинг тўғридан-тўғри самараси, улардан ҳисоб-китоб модели учун қуйи чегара қабул қилинган;
· лойиҳанинг умумий қиймати - 50 млн. АҚШ доллари;

· баҳолаш горизонти - 10 йил;
· ижтимоий дисконтлаш ставкаси - 6%.
Ҳисоб-китобга технологияларни тижоратлаштириш, унумдорликнинг ўсиши, экспорт самараси, хусусий инвестицияларни жалб қилиш ва билвосита бандликдан олинадиган қўшимча фойда ҳисобга олинмаган ҳолда, фақат иш ўринларини яратишдан олинадиган тўғридан-тўғри иқтисодий самара кўрсаткичи киритилган. Кўрсатилган шартларда Economic Internal Rate of Return (EIRR) ва Economic Net Present Value (ENPV) индикаторларининг дастлабки ҳисоб-китоби қуйидаги натижаларни кўрсатади:
EIRR ≈ 19–20%
ENPV ≈ +20 млн АҚШ доллари (дисконтлаш ставкаси 6% бўлганда)

Ушбу қийматлар чекланган тахминлардан фойдаланилганда ва ҳисоб-китоб фақат битта таъсир канали - янги иш ўринларини яратиш билан чекланганда ҳам лойиҳанинг кутилаётган ижобий иқтисодий самарадорлигини кўрсатади. Моделга лойиҳа концепциясида кўзда тутилган қўшимча фойдалар, жумладан, илмий ишланмаларни тижоратлаштиришнинг ўсиши, хусусий ҳамкорликдаги молиялаштиришни жалб қилиш, юқори технологияли тадбиркорликни кенгайтириш ва минтақавий инновацион самаралар киритилса, иқтисодий самарадорлик кўрсаткичлари юқори бўлади.
Услубият, бошланғич параметрлар ва якуний қийматларни аниқлаштириш Жаҳон банки экспертлари билан биргаликда лойиҳа ҳужжатларини тайёрлашнинг кейинги босқичида амалга оширилади.
Дастлабки иқтисодий ва молиявий таҳлил
MUNIS лойиҳасининг иккинчи босқичининг дастлабки иқтисодий ва молиявий таҳлили узоқ муддатли барқарорлик ва инвестициялар самарадорлигига эришишга ёрдам берадиган бир қатор асосий омилларни аниқлайди. Аввало, ишлаб чиқилган ечимларни кенгайтириш инфратузилмани модернизация қилиш, таълим дастурларини ривожлантириш ва иқтисодиётнинг инновацион тармоқларида янги иш ўринларини яратишга йўналтирилган инвестицияларни сезиларли даражада оширишни назарда тутади. Сармоялар хусусий инвестицияларни рағбатлантириш ва халқаро грантлардан фойдаланиш имкониятларини кенгайтириш орқали мультипликатив самарага олиб келиши кутилмоқда.
Молиялаштириш манбаларини диверсификация қилиш муҳим жиҳат ҳисобланади: давлат маблағлари, хусусий капитални жалб қилиш ва халқаро қўллаб-қувватлашнинг уйғунлашуви бюджет рискларини камайтириш ва пул оқимларини бошқаришда мослашувчанликни таъминлаш имконини беради. Шу билан бирга, илмий ва технологик лойиҳаларнинг тижорат жозибадорлигини ошириш, бизнес ҳамжамияти билан алоқаларни кучайтириш ва тадқиқот натижаларини бозор маҳсулотларига янада самарали трансформация қилиш орқали уларнинг рентабеллиги ошиши прогноз қилинмоқда.
Молиявий оқимларнинг комплекс таҳлили ресурсларни тақсимлаш, харажатларни мониторинг қилиш ва амалга оширилаётган ташаббусларнинг иқтисодий самарадорлигини баҳолашнинг шаффоф тартибларини жорий этиш зарурлигини кўрсатмоқда. Иккинчи босқичнинг муваффақиятли амалга оширилиши инновацион корхоналар сонининг кўпайиши ҳисобига солиқ тушумларининг ошишига, шунингдек, Ўзбекистоннинг жаҳон бозоридаги мавқеини мустаҳкамлайдиган янги экспорт йўналишларининг шаклланишига олиб келиши кутилмоқда.
Умуман олганда, молиялаштиришга мувозанатли ёндашув, хусусий ва давлат секторини фаол жалб қилиш, шунингдек, инвестициялар самарадорлигини доимий равишда баҳолаш MUNIS лойиҳаси доирасида мамлакат илмий ва инновацион экотизимининг барқарор ўсиши учун мустаҳкам пойдевор яратади.
[bookmark: _GoBack]
Молиявий таъсир
1. Ҳаминвестициялар ва паритет грантлари
Лойиҳанинг биринчи босқичини амалга ошириш жараёнида қўлланилган ёндашув ўз самарадорлигини амалда тасдиқлади. Хусусан, Жаҳон банки томонидан ажратилган
50 миллион АҚШ доллари миқдоридаги кредит маблағлари ҳисобига хусусий сектор
71 миллион АҚШ долларидан ортиқ сармоя киритишга тайёр эканлигини билдирди. Бу эса ҳар бир доллар камида 1,4 доллар хусусий сармояни фаоллаштирганини англатади. Лойиҳанинг иккинчи босқичида венчур фондлар ва корпоратив сектор вакилларини жалб этган ҳолда фаолиятни янада кенгайтириш режалаштирилган.
2. Солиқ мультипликатори
Янги стартаплар ва юқори технологияли компанияларнинг яратилиши солиқ тушумларининг (ҚҚС, фойда солиғи, ижтимоий тўловлар) кўпайишига ҳисса қўшади. Консерватив баҳоларга кўра, жалб қилинган ҳар бир доллар инвестиция беш йил ичида 0,2–0,3 доллар миқдорида солиқ тушумлари кўринишида қайтиши мумкин.
3. Кейинги босқичлардаги венчур инвестициялар
Эрта босқичда қўллаб-қувватланган стартаплар кейинчалик «Seed» ҳамда «Series A–C» раундларига чиқишга муваффақ бўладилар. Шу каби халқаро дастурлар тажрибаси шундан далолат берадики, бошланғич босқичда киритилган ҳар бир грант доллари кейинги инвестиция раундларида 5–7 доллар миқдорида венчур сармояларини жалб қилади.
4. Умумий мультипликатор
MUNIS дастурининг икки босқичи (2021–2031 йй.) доирасида Жаҳон банкининг ҳар бир доллар қарз маблағи қуйидаги омиллар ҳисобига иқтисодиётда 4–6 долларни мобилизация қилиши кутилмоқда: тўғридан-тўғри ҳаммолиялаштириш; солиқ тушумларининг ўсиши; такрорий венчур инвестициялар; янги технологиялар ва маҳсулотлар ҳисобига экспорт тушумларининг ортиши.
Шу тариқа, Ўзбекистон Республикаси учун MUNIS лойиҳасининг иккинчи босқичи доирасида қарз маблағларини жалб қилишнинг иқтисодий асосланганлиги грант механизмлари орқали стартаплар, университетлар, илмий-тадқиқот институтлари ва инновацион компанияларни дастлабки босқичларда қўллаб-қувватлаш каби узоқ муддатли фискал ва иқтисодий самарани яратишдан иборат бўлиб, бу янги иш ўринларини шакллантириш, солиқ базасини кенгайтириш, рақобатбардош маҳсулотлар ва хизматларни ишлаб чиқаришни рағбатлантириш, шунингдек, биргаликда молиялаштириш механизмлари орқали хусусий капитални жалб қилиш ва шу билан давлат ресурсларидан фойдаланиш хавфини камайтириш имконини беради. Лойиҳа доирасида маблағларнинг қайтарилиши солиқ тушумларининг ўсиши, инновацион тадбиркорликни ривожлантириш


ва қўшимча инвестицияларни жалб қилиш орқали мамлакат иқтисодиёти учун ўрта ва узоқ муддатли истиқболда таъминланадиган самара сифатида қаралади.

Ижтимоий жиҳатлар
MUNIS лойиҳасининг иккинчи босқичини амалга ошириш доирасида ижтимоий соҳага сезиларли ижобий таъсир кўрсатилиши, аҳолининг турли қатламлари учун янги имкониятлар ва инсон капиталининг барқарор ривожланиши учун шароит яратилиши кутилмоқда. Аввало, илм-фан ва технологияларни қўллаб-қувватлашнинг инновацион воситаларини кенгайтириш ва жорий этиш юқори технологиялар секторларида, таълим муассасаларида, инкубаторларда, шунингдек, турдош тармоқларда янги иш ўринларини яратишга олиб келади. Бу ишсизлик даражасини пасайтиришга ёрдам беради ва ёш мутахассисларни рағбатлантиради, истеъдодли ёшларни мамлакатда қолишга ва ўз салоҳиятини рўёбга чиқаришга имконият яратади.
Иккинчи босқич доирасида мураббийлик ва билим алмашиш тизимини ривожлантиришга алоҳида эътибор қаратилмоқда. Ёш тадқиқотчилар ва тадбиркорларни қўллаб-қувватлаш, шунингдек, инклюзив таълим дастурларини ривожлантириш янги компетенцияларни шакллантиришга ёрдам беради, бу эса профессионал ҳамжамиятни мустаҳкамлайди ва янги фикр етакчиларининг пайдо бўлишига кўмаклашади. Доимий мониторинг ва шаффоф тартиб-таомилларнинг жорий этилиши илмий-инновацион ривожланиш масалаларига жамоатчилик эътиборини жалб қилади, давлат, бизнес ва фуқаролик жамияти ўртасида масъулият, очиқлик ва ишонч маданиятини шакллантиради.
Лойиҳа яшаш жойидан қатъи назар, инновацион инфратузилма ва таълим ресурсларидан тенг фойдаланишни таъминлаш орқали ҳудудларни ривожлантиришга ҳисса қўшади. Бу ижтимоий тенгсизликни камайтиради ва бутун мамлакат бўйлаб ёшлар ва тадбиркорлар учун бошланғич имкониятларни тенглаштиришга ёрдам беради. Соғлиқни сақлаш, таълим, экология, шаҳар бошқаруви соҳаларида аҳоли турмуш сифатини яхшилашга қаратилган ижтимоий аҳамиятга эга инновацион лойиҳаларни қўллаб-қувватлаш қўшимча самара беради.
MUNISнинг инновацион дастурларига аёллар, ёшлар ва турли ижтимоий гуруҳлар вакилларини фаол жалб қилиш барқарор ривожланиш ва ижтимоий ҳаракатчанликка йўналтирилган янада инклюзив жамиятни шакллантириш учун замин яратади. Шундай қилиб, MUNIS лойиҳасининг иккинчи босқичининг ижтимоий жиҳатлари нафақат технологик тараққиётга ҳисса қўшади, балки жамиятнинг тузилиши ва динамикасида сифатли ўзгаришларни таъминлайди, мамлакатнинг узоқ муддатли ўсиши ва фаровонлиги учун асос яратади.
V. Лойиҳанинг асосий хатарлари (рисклари) Лойиҳа рискларини умумий баҳолаш ва уларни камайтириш чоралари
MUNIS лойиҳасининг иккинчи босқичи илмий ва инновацион муҳитни ривожлантириш учун катта салоҳиятга эга бўлишига қарамай, амалга оширишнинг муваффақияти ва қўйилган мақсадларга эришишга таъсир кўрсатиши мумкин бўлган бир қатор рисклар билан боғлиқ. Рискларнинг асосий тоифаларига қуйидагилар киради:
· Экотизим иштирокчилари ўртасида мувофиқлаштиришнинг етарли эмаслиги. Давлат тузилмалари, таълим муассасалари, бизнес ва бошқа манфаатдор томонлар ўртасида келишмовчиликлар юзага келиши мумкин. Бу ташаббусларни амалга оширишнинг секинлашишига ва қабул қилинаётган қарорлар самарадорлигининг пасайишига олиб келиши мумкин.
· Ўзгаришларга қаршилик кўрсатиш ва иштирокчиларнинг етарлича жалб этилмаганлиги. Анъанавий ёндашувлар, инновацияларга мослашишни истамаслик,

шунингдек, алоҳида гуруҳларнинг чекланган мотивацияси янги дастурларни амалга ошириш учун тўсиқ бўлиши мумкин.
· Ресурсларнинг чекланганлиги ва молиявий беқарорлик. Молиялаштиришнинг етарли эмаслиги, юқори малакали кадрларнинг етишмаслиги, инфратузилмавий чекловлар лойиҳа кўламини секинлаштириши ва унинг самарадорлигини пасайтириши мумкин.
· Ҳуқуқий ва тартибга солувчи тўсиқлар. Қонунчиликнинг номукаммаллиги, норматив-ҳуқуқий ҳужжатларни қабул қилишнинг кечикиши, шаффоф тартиб-таомилларнинг йўқлиги инновацияларни жадал жорий этиш ва илмий муҳитни ривожлантиришга тўсқинлик қилиши мумкин.
· Технологик ва кибер-хавфлар. Ахборот хавфсизлигига таҳдидлар, маълумотларнинг етарлича ҳимояланмаганлиги, АТ инфратузилмасидаги носозликлар маълумотларнинг сизиб чиқишига, иш жараёнларининг узилишига ва тизимга бўлган ишончнинг йўқолишига олиб келиши мумкин.
· Ҳудудий нотекис ривожланиш хавфи. Инновацион ресурсларни фақат йирик шаҳарларда тўпланиши, бу эса ҳудудлар ўртасидаги мавжуд ижтимоий-иқтисодий тафовутларни кучайтириши мумкин.
Рискларни камайтириш чоралари.
Рискларни самарали бошқариш ва MUNIS лойиҳасининг иккинчи босқичини барқарор амалга оширишни таъминлаш учун қуйидаги чора-тадбирлар таклиф этилади:
· Стратегик қарорларни келишиш, тажриба алмашиш ва юзага келадиган қийинчиликларга тезкор жавоб бериш учун барча асосий манфаатдор томонлар вакиллари иштирокида мувофиқлаштирувчи кенгаш тузиш.
· Экотизимнинг барча иштирокчилари ўртасида доимий мулоқот ва қайта алоқа тизимини жорий этиш, шу жумладан мунтазам учрашувлар, жамоатчилик муҳокамалари ва лойиҳанинг бориши ҳақида шаффоф маълумот бериш.
· Инновациялар маданиятини шакллантириш, барча иштирокчиларнинг мотивацияси ва фаоллигини ошириш, шу жумладан менторлик ва илғор тажриба алмашиш орқали оширишга қаратилган ўқув ва малака ошириш дастурларини ишлаб чиқиш.
· Бир манбага қарамликни камайтириш ва молиявий барқарорликни ошириш учун молиялаштириш манбалари диверсификациясини таъминлаш ва хусусий сектор, шунингдек, халқаро жамғармалардан инвестицияларни жалб қилиш.
· Илғор халқаро тажрибани ҳисобга олган ҳолда қонунчилик базасини таҳлил қилиш ва такомиллаштириш, шунингдек, маъмурий жараёнларни тезлаштириш ва шаффофликни ошириш учун рақамли воситаларни жорий этиш.
· Киберхавфсизликни   таъминлаш   чораларини   кучайтириш,   жумладан IT-инфратузилмасини мунтазам равишда текшириш, ҳодисаларга тезкор жавоб бериш протоколларини ишлаб чиқиш ва ходимларни ахборот хавфсизлиги тамойилларига ўқитиш.
· Ҳудудий ташаббусларни қўллаб-қувватлаш дастурларини ишлаб чиқиш ва бутун мамлакат бўйлаб ривожланишни мувозанатлаштиришга имкон берадиган кичик шаҳарлар ва қишлоқ туманларига инновацион лойиҳаларни жалб қилиш учун стимуллар яратиш.
Хулоса қилиб, рискларни бошқаришга проактив ёндашув MUNIS лойиҳасининг иккинчи босқичини амалга ошириш таҳдидларини камайтириш ва Ўзбекистоннинг илмий ва инновацион муҳитини барқарор ривожлантириш учун шарт-шароитлар яратиш имконини беради.
